Και η δουλειά πάει... Άσφαλτος - aVecnews.gr\nΚαι η δουλειά πάει… Άσφαλτος\nΘέλει ο παπάς ν’ αγιάσει, και σ΄ αυτή την περίπτωση παπάς είμ’ εγώ, αλλά δεν τον αφήνουν οι διαβόλοι, που σ’ αυτή την περίπτωση είναι, τα Μαζικά Μέσα Εξαθλίωσης, και κάποιος έντυπος ανέντιμος τύπος. Κάτι παθαίνω βρε παιδί μου. Διαβολίζομαι. Μου ανεβαίνουν\nτα γράδα μου, μου ανεβαίνει η τσαμπούκα μου, που μου ανεβάζει την μικρή πίεση που ισοφαρίζεται με τη μεγάλη και πάει να μούρθει κόλπος.\nΔεν τους πάω πια αυτούς τους τσάμικους ταμπάκους της ζωής μας, που τίποτα δεν έκαναν, τίποτα δεν είναι και νομίζουν πως, μετά απ’ αυτούς, το χάος. Δεν μ’ αρέσει δηλαδή καθόλου να ρίχνουν μόνιμα, τον θυσαυρό αυτής της χώρας στα σκουπίδια, και στη θέση τους να μοστράρουν τις αλανοδεσποινίδες και τα μπρατσωμένα βιδέλα για φίλντισι. Λες και άλλη ζοχάδα δεν είχαμε παρά να μαθαίνουμε γιά τις φιάξεις που σκαρφίζονται γιά να προβάλλονται Ποιοί χώρισαν. Ποιοί τα βρήκαν και τα ξανάχασαν. Ποιοί μέχρι να τα ξαναβρούν γκομένιασαν με κάποιον άλλον που κι αυτόν τον φούφουτο πρέπει να τον μάθουμε όπωσδήποτε για να μη χάσουμε παράσταση και μας λένε αμόρφωτους. Πόζες σε ολόσωμο, σε μπούστο απ’ τη μέση και πάνω, απ’ τη μέση και κάτω και περιπαθές ύφος απαξίας: «Για δες χαϊλίκια μάνα μου που έχει η Ζαχαρούλα σου.»\nΤέτοια αηδιαστικά, να σου κάνουν τ’ άντερα μότο-κρος. Βέβαια δεν σου χρειάζεται και ιδιαίτερη ευφυία για να καταλάβεις πως τα σκανδαλάκια είναι προκάτ και πως όλοι αυτοί είναι τόσο πρόσκαιροι όσο τα αγριοσέσκουλα το καλοκαίρι, που ούτε στον καιρό τους τρώγονται. Αυτό που με τρώει όμως, είναι γιατί πως και ποιός στήνει όλη αυτή τη μανούρα για να μοστράρει το σάπιο για τεφαρίκι. Γιατί δεν μπορεί να γίνεται για πλάκα όλο αυτό το τρεχαλητό των αλαφιασμένων λαγωνικών να πιάσουνε λαυράκι στο τέλμα και να ξοδεύουνε τόσο χαρτί και μελάνι για το τίποτα, κάποιο νιτερέσο θα έχουνε. Κι’ αυτό το νιτερέσο δεν πρέπει να είναι καθόλου ευκαταφρόνητο. Τα πακέτα βέβαια δεν τάχουν οι πνευματικοί. Αυτοί δεν έχουνε να φάνε!\nΟι σαλταπήδες και τα ρεμπεταηδόνια τάχουνε και τα μοιράζουνε. Η πλάκα όμως είναι που ενώ τους τα χώνουνε για να τους τα γράφουνε, άμα γράφουνε κάτι παραπάνω, τους πατάνε μυνήσεις για να δείξουνε πως είναι υπεράνω… Λες και τους βγάλανε με το ζόρι με τούρλα τα γυμνά οπίσθια. Ετσι στο τελείως εξ απροόπτου τους βρήκε ο φωτογράφος σ’αυτή την ιδιωτική πόζα και τους τράβηξε. Μα τόσο πολύ κουτάλευρο φάγαμε τέλος πάντων που κάθε τσακαλάκι μπορεί να μας παραμυθιάζει κατά πως το στρώνει και να μας πιάνει κότσους; Πολύ κατάκαρδα τόχω πάρει. Μούχει φουντώσει ο θιγμένος πατριωτικός μου εγωϊσμός. Είναι δυνατόν δηλαδή ολες οι τζουτζούδες και οι στραμπουλιάριδες του ελληνικού άσματος που το κάνανε να το σιχαίνεσαι, να έχουν άποψη επί παντός επιστητού και να είναι μονίμως επί του στητού σε όποιο περιοδικό και κανάλι ανοίξεις; Είναι να τρελαίνεσαι δηλαδή, να θες να ρίξεις δέκα φάσκελα και να το παίξεις τουρίστας.


Τζέιμς: Να δώσουμε συνέχεια στην ιστορία μετά τον Διαμαντίδη – Newsbeast\nΤζέιμς: Να δώσουμε συνέχεια στην ιστορία μετά τον Διαμαντίδη\n«Δεν θα απογοητευτώ αν δεν πάω στο ΝΒΑ, απλώς θέλω να δοκιμάσω την τύχη μου»\nΤη φιλοδοξία να βοηθήσει τον Παναθηναϊκό να φτάσει σε πολλούς τίτλους και στη μετα-Διαμαντίδη εποχή εξέφρασε ο Μάικ Τζέιμς μέσω της «Πράσινης». Ο Αμερικανός γκαρντ μίλησε για την απόφαση να συμφωνήσει με τους «πράσινους», αλλά και για τον όρο στο συμβόλαιό του, που του επιτρέπει να βρει ομάδα στο ΝΒΑ μέχρι τις 5 Αυγούστου.\nΑναλυτικά ο Μάικ Τζέιμς μίλησε για:\n-τη συμφωνία του με τον Παναθηναϊκό: «Είμαι ενθουσιασμένος που πήρα μεταγραφή σε μια από τις μεγαλύτερες ομάδες της Ευρώπης. Με ήθελαν κι άλλες ομάδες, αλλά ο Παναθηναϊκός μού έδωσε ακριβώς αυτά που ήθελα. Ήταν εύκολο να αποφασίσω. Με έπεισε με τον τρόπο που με προσέγγισε, μου έδειξαν πόσο με θέλουν, τι θέλουν από μένα και ότι ταιριάζω στον τρόπο παιχνιδιού της ομάδας. Μιλήσαμε για τη φιλοσοφία, για το πώς θέλει να παίζει φέτος ο Παναθηναϊκός και πώς μπορώ εγώ να βοηθήσω σε αυτό. Πιστεύω πως θα έχουμε πολύ καλή χημεία».\n-τον όρο για το ΝΒΑ: «Θα ήθελα απλώς να δώσω μια ευκαιρία στον εαυτό μου. Κι από τη στιγμή που μπορώ να τη διεκδικήσω, γιατί να μην την κάνω; Δεν έχω να χάσω κάτι. Δεν θα απογοητευτώ αν δεν πάω στο ΝΒΑ, απλώς θέλω να δοκιμάσω την τύχη μου. Ήταν ένα όνειρο για μένα συνεπώς δεν έχω να χάσω κάτι, αφού μπορώ να περιμένω έναν ακόμη μήνα και να διεκδικήσω τις όποιες πιθανότητες έχω».\n-τι μπορεί να προσφέρει στον Παναθηναϊκό: «Πιστεύω πως θα φέρω πολλά πράγματα στην ομάδα. Είχα μια αρκετά καλή χρονιά, στην οποία έδειξα τι μπορώ να κάνω και μου έδωσε πολλή αυτοπεποίθηση. Μου αρέσει να παίζω για την ομάδα, δεν είμαι εγωιστής».\n-την αποχώρηση του Διαμαντίδη: «Ο Διαμαντίδης έκανε απίστευτα πράγματα, ακόμη και στο τελευταίο του παιχνίδι. Είναι από τους κορυφαίους όλων των εποχών. Του άξιζε όλο αυτό που έγινε με τον κόσμο φέτος. Θα μπορούσε να έχει κατακτήσει ακόμη περισσότερα πράγματα. Έπρεπε να είχε κερδίσει περισσότερα, αλλά έτσι είναι το μπάσκετ. Ο κόσμος του Παναθηναϊκού, ειδικά τώρα που σταμάτησε ο Διαμαντίδης, θέλουν να συνεχιστεί η σπουδαία ιστορία του Παναθηναϊκού».\n-τις φιλοδοξίες του με τον Παναθηναϊκό: «Θέλω να παίξω ξανά στο Final Four και ξέρω πως το ίδιο θέλει και ο Παναθηναϊκός, που έχει μεγάλη ιστορία και θέλει να κατακτήσει κι άλλους τίτλους. Περιμένω, λοιπόν, μαζί να δώσουμε συνέχεια στην ιστορία του συλλόγου μετά την αποχώρηση του Διαμαντίδη. Πιστεύω πως θα είναι μια καλή χρονιά. Να το ξέρουν οι οπαδοί μας».\nΣΧΕΤΙΚΑ TAGSΜαικ ΤζειμΣ ΠαναθηναϊκοΣ


ΟΙΔΙΝΟΥΣ ΤΟΥ ΘΑΝΑΣΗ ΤΡΙΑΡΙΔΗ - ΤΕΛΕΥΤΑΙΕΣ ΠΑΡΑΣΤΑΣΕΙΣ - TOWNSENDIA\nHome ΘΕΑΤΡΟ ΟΙΔΙΝΟΥΣ ΤΟΥ ΘΑΝΑΣΗ ΤΡΙΑΡΙΔΗ - ΤΕΛΕΥΤΑΙΕΣ ΠΑΡΑΣΤΑΣΕΙΣ\nΟΙΔΙΝΟΥΣ ΤΟΥ ΘΑΝΑΣΗ ΤΡΙΑΡΙΔΗ - ΤΕΛΕΥΤΑΙΕΣ ΠΑΡΑΣΤΑΣΕΙΣ\nέως τις 18 Δεκεμβρίου 2016\nΣυνεχίζονται έως και τις 18 Δεκεμβρίου 2016 οι παραστάσεις του έργου ΟΙΔΙΝΟΥΣ, του Θανάση Τριαρίδη στο BlackBox με το οποίο έχει συνδεθεί ποικιλότροπα ο Θεσσαλονικιός συγγραφέας: τη σκηνοθεσία υπογράφει ο Λάζαρος Γεωργακόπουλος, ο οποίος μαζί με την Ευτυχία Γιακουμή, έχουν επωμισθεί τους δύο ρόλους του έργου, σε μια εφιαλτική όσο και λυτρωτική καταβύθιση στην άβυσσο της αγάπης.\n► Ο Θεσσαλονικιός συγγραφέας βρήκε έναν ιδιοφυή τρόπο να συνομιλήσει με ένα εμβληματικό πρόσωπο του αρχαίου δράματος, ακολουθώντας τη δομή ενός εξίσου εμβληματικού έργου του σύγχρονου θεάτρου, του "Ποιος φοβάται την Βιρτζίνια Γουλφ" του Έντουαρντ Άλμπι, προκειμένου να αποκαλύψει τις γκρίζες ζώνες της ταυτότητας και της οικογενειακής ζωής. [...] Η λιτή και φορτισμένη συγκινησιακά παράσταση ενός έργου-σπουδή στο είναι και στο φαίνεσθαι μας βυθίζει αριστοτεχνικά στο υποσυνείδητο των ηρώων. (Μ. Κρύου, Αθηνόραμα)\n► Ολική επαναφορά για τον Θανάση Τριαρίδη που μετά την αποκάλυψη του στον «Μένγκελε» μας δίνει ένα ακόμα δείγμα συμπυκνωμένης συγγραφικής ευφυΐας, εφορμώντας από την σημαντικότερη, για πολλούς, αρχαία τραγωδία του Σοφοκλή τον «Οιδίποδα». Αναπαράγοντας βασικά μοτίβα που συνοδεύουν τα έργα του(..) παραδίδει το έργο στον ακούραστο ως φαίνεται κοινωνό του, Λάζαρο Γεωργακόπουλο. Μετά την ερμηνεία του στον «Μένγκελε» ο ηθοποιός αναλαμβάνει και σκηνοθετικά καθήκοντα ερμηνεύοντας με υψηλές αξιώσεις συνάμα τον διπλό ανδρικό ρόλο. (Σ. Χαραμή, monopoli)\n► Τυχερός ο Θανάσης Τριαρίδης. Σε καλά σκηνοθετικά χέρια έχουν πέσει όσα έργα του -έργα όλα για δυο πρόσωπα- έχουν ανεβεί. Και σε καλούς ηθοποιούς, να συμπληρώσω. Η καλή του τύχη συνεχίζεται. Είδα, στο «Θησείον» επίσης, το έργο του «Οιδίνους», έργο ενδιαφέρον, όπου ο συγγραφέας έξυπνα δένει σε κάτι καινούργιο τον μύθο του Οιδίποδα με το εύρημα του «παιδιού» -που υπάρχει/δεν υπάρχει- απ’ το «Ποιος φοβάται την Βιρτζίνια Γουλφ;» του Άλμπι. Ε, ο Λάζαρος Γεωργακόπουλος που υπογράφει τη σκηνοθεσία αναδεικνύει το έργο με μια ρωμαλέα παράσταση στην οποία οι ηθοποιοί, που ερμηνεύουν τους δυο ρόλους, δίνουν την ψυχή τους. (Γ. Σαρηγιάννης, Το Τέταρτο Κουδούνι)\n► Η παράσταση, σκηνοθετημένη με απόλυτη ευκρίνεια, αναδεικνύει τις σκοτεινές μεταπτώσεις των δύο ηρώων, αποδεικνύοντας ότι υπάρχει ελληνική δραματουργία που έχει πλέον αφήσει πίσω της τη βαρετή ηθογραφία. Ερμηνευτικό επίτευγμα για τους ηθοποιούς, που γεμίζουν με συναίσθημα κάθε στιγμή του ψυχολογικού αυτού θρίλερ. (Α. Λακασάς, Καθημερινή)\n► Η παράσταση, σ' ένα σκληρό και ζοφερό σύμπαν, θα σας συγκλονίσει. (X. Κιούση, Newsbeast)\n► Μετά τον «Μένγκελε», ο Θανάσης Τριαρίδης μας παραδίδει ένα ακόμη συγκλονιστικό εφιαλτικό ψυχολογικό θρίλερ, που αυτή τη φορά περιστρέφεται γύρω από τη ζωτική νοσηρότητα της οικογένειας με άξονα αναφοράς την αρχαία τραγωδία του Σοφοκλή, «Οιδίπους Τύραννος». (Χ. Φαραζή, tospirto)\nLebensraum, Μάρτιος 2016, ΤΑΚ Aufbau Kreuzberg, Βερολίνο. Σκηνοθεσία: Έλενα Σωκράτους. Ερμηνεία: Κωστής Καλλιβρετάκης, Κωνσταντίνος Γεράκης. Σκηνικά: Βασιλική Χριστοπούλου. Φώτα: Σεσίλια Τσελεπίδη. Δραματουργική Ανάλυση: Γεράσιμος Μπέκας. Μουσική: Πάνος Βούλγαρης. Sound design: Daisy Chain. Βίντεο / Φωτογραφίες: Παναγιώτης Πασχαλίδης. Graphic design: Πέτρος Ζάβρακας. Μετάφραση στα γερμανικά: Mirja Lahidjanian και Maria Thomas. Επιστημονικός Συνεργάτης: Ευτυχία Παπαγιάννη. Συντονισμός: Χριστίνα Καμπέρη. Παραγωγή: , ΤΑΚ Aufbau Kreuzberg.


Μανωλόπουλος «Η δική μου ΑΕΚ» (VIDEO) | AekbcFans.Gr /* Custom Cookies Notification Dark */\nΜανωλόπουλος «Η δική μου ΑΕΚ» (VIDEO)\nΝο1 εταιρεία οπαδικού ρουχισμού στην Ελλαδα Original ultras clothes...ΚΛΙΚ εδώ για να την επισκεφθείτε ! Την πρώτη του συνέντευξη ως τε...\nΤην πρώτη του συνέντευξη ως τεχνικός της ΑΕΚ έδωσε ο Σωτήρης Μανωλόπουλος, τονίζοντας την ευθύνη της αποστολής που ανέλαβε. Απαντώντας σε ερωτήσεις που του έγιναν, μίλησε για το δικό του τρόπο σκέψης και το τι χρειάζεται για να επιστρέψει η ομάδα στην κορυφή. Αναλυτικά σε video όσα είπε:\nΓραπτά η συνέντευξη:\nΓια τα νέα του καθήκοντα: «Καταρχάς ευχαριστώ πάρα πολύ για την παρουσία σας εδώ. Με τιμάει. Να ξεκινήσω λέγοντας ότι είναι πολύ μεγάλη τιμή που μου κάνει η διοίκηση της ΑΕΚ να μου εμπιστευθεί τη θέση. Είναι και πολύ μεγάλη ευθύνη ταυτόχρονα. Έχουμε υποχρέωση στην ιστορία της ΑΕΚ να δώσουμε τον καλύτερο μας εαυτό για να εδραιωθεί η ομάδα στην κορυφή».\nΓια το αν είναι άλλο πράγμα βοηθός, άλλο πρώτος: «Όσον αφορά τις γνώσεις στο αντικείμενο, είναι το ίδιo πράγμα, Διαφρετικό από εκεί και πέρα στην πράξη. Κάθε χρόνο είχα προτάσεις τα τελευταία χρόνια να δουλέψω ως πρώτος προπονητής και στην Ελλαδα και στο εξωτερικό. Ήθελα πάντα να παραμένω στο υψηλότερο επίεδο. Έτσι εξελίσσεται, μαθαίνει πράγματα. Κάνοντας σκάουτινγκ με τους κορυφαίους προπονητές. Νομίζω ότι έχω αποκτήσει μεγάλη εμπειρία και ξέρω πως παίζεται το άθλημα στο υψηλότερο επίπεδο. Θεώρησα ότι αυτό είναι το καλύτερο και για την οικογένειά μου και για εμένα».\nΓια το αν είχε δεχθεί πρόταση, πέρυσι, πριν έρθει ο Ζντοβτς: «Από την πρώτη στιγμή, ο κύρις Αγγελόπουλος έδειξε μια συμπάθεια και μια εμπιστοσύνη προς το πρόσωπό μου. Δεν είχε γίνει ποτέ συζήτηση. Απλά είχαμε πει θα μιλήσουμε κάποια στιγμή στο μέλλον. Όλοι οι κόουτς ήξεραν ότι δούλευα μαζί τους, στη μάχη. Ήταν κάτι που δεν με απασχόλησε και δεν το περίμενα να γίνει τόσο άμεσα».\nΓια το αν η φιλοσοφία του θα περάσει από φέτος ή την επόμενη σεζόν: «Δεν μας μένει πολύς καιρός μέχρι τέλος της σεζον. Έχω άριστη σχέση με Ζντοβτς. Είχαμε άριστη συνεργασία. Έπρεπε να δουλέψω στο μπάσκετ πυ ήθελε ο ίδιος. Από εκεί και πέρα, έχουμε διαφορετική φιλοσοφία, όπως εχει πει και ο ίδιος. Δεν μπορώ τώρα να στηρίξω το μπάσξκετ που έπαιζε ο Γιούρι. Δεν είναι εύκολο να τα αλλάξω όλα και να πάω στην δικιά μου φιλοσοφία. Έχουμε ξεκινήσει. Έχουμε δουλειά πολλ΄γ και στο τέλος θα τα καταφέρουμε».\nΤι χρειάζεται η ΑΕΚ για το βήμα παραπάνω: «Η συνταγή είναι γνωστή νομιζω. Όλοι συμφωνούμε ότι η ομάδα θα έχει έναν κορμό Ελλήνων παικτών που θα δουλέψει μαζί. Αυτή είναι η συνταγή και είναι μονόδρμος. Μπορεί και να γίνει να φτιάξουμε μια ομάδα για μια χρονιά να διεκδικήσει τίτλο, αλλά θα είνα φωτοβολίδα. Πρέπει να φτιάξουμε βασικό κορμό με Έλληνες παίκτες και να δουλέψουμε μαζί για πολύ καιρό».\nΓια το αν έχουν γίνει βήματα για να φτιαχτεί ομάδα πρωταθλητισμού: «Η διοίκηση έχει κάνει μια επένδυση χιλιάδων ευρώ στο να πάρει κάποια νέα παιδιά που θα αποτελέσουν στο μέλλον τον ελληνικό κορμό. Πρέπει να φτιάξουμε ένα καλύτερο πλάνο για αυτά τα παιδιά. Να δουμε τι είναι καλύτερο για αυτά τα παιδιά. Να τα βελτιώσουμε. Εκρεμεί μια συζήτηση για να δούμε τι θα γίνει μ αυτά τα παιδιά. Ήμουν και προχθές στον τελικό Παίδων, παρακολούησα τα παιδιά. Έχουν γίνει κάποιες προσπάθειες».\nΓια το τι του ζήτησε ο Αγγελόπουλος: «Ο στόχος εξυπακούεται. Να τελειώσουμε όσο πιο ψηλά μπορούμε. Είμαστε στην ΑΕΚ και πρέπει να πρωταγωνιστεί η ομάδα. Ξέρω ότι αποτύχαμε στους δύο στόχους που είχαμε, αλλά θα κάνουμε ταμείο στο τέλος της σεζόν».\nΓια τον αγώνα με τον ΠΑΟ: «Η ΑΕΚ πρέπει να παλεύει για να ματώνει μέσα στο γήπεδο. Είναι σε ανοδική πορεία ο ΠΑΟ. Είναι πλήρης, επέστρεψε και ο Γκιστ. Πολύ δύσκολο παιχνίδι. Έχουμε αρχίσει να δουλεύουμε τις τελευταίες μέρες. Θεωρώ ότ θα άμε καλά. Το πρώτο πράγμα που ζηταω στο γήπεδο, έχουμε μεγάλη τύχη για το αποτέλεσμα».\nΓια το αν έχει δει αλλαγή στον τρόπο προσέγγισης των παικτών: «Με Κόροιβο είδα αλλαγή στο δεύτερο ημίχρονο. Δεν είναι και εύκολο από την μία στιγμή στην άλλη. Ως τώρα η αντίδραση των παικτών μου, είναι θετική».\nΓια το αν έχει από τη διοίκηση το ελεύθερο να σχεδιάσει και πλάνο καλοκαιριού: «Θέλω να με πιστέψετε. Δεν έχω κάνει καμία σκέψη γα του χρόνο. Αυτή την στιγμή θέλω να δουλέψω με τα παιδιά για να περάσω νέα πράγματα. Εκκρεμεί και μία διοίκηση για να δούμε τον προγραμματισμό για του χρόνου».\nΓια τις βασικές αγωνιστικές διαφορές με τον κόουτς Ζντοβτς: «Είμαστε και οι δύο αμυντκοί προπονητές. Δίνω μεγάλη βάση στην άμυνα. Έχουμε διαφορά σε κάποιους κανόνες. Στην επίθεση είμαστε αρξετά διαφορετικοί. Εμένα με ενδιαφέρει μια πιο στοχευμένη επίθεση, χωρίς αυτό να σημαίνει ότι δεν θέλω να τρέξω. Στο τακτικό κομμάτι είναι η διαφορά».\nΓια το αν θα παίξει ο Μιλόσεβιτς με ΠΑΟ: «Όχι. Είναι κρίμα. Μας έχει λείψει πάρα πολύ φέτος. Αλλά είναι κομμάτι του παιχνιδιού. Έχω απόλυτη εμπιστοσύνη στο τιμ το ιατρικό».\nΓια το αν υπάρχει περίπτωση αλλαγής παίκτη: «Όχι δεν σκέφτομα κάτι τέτοιο. Έχω εμπιστοσύνη σε όλα τα παιδιά. Μέχρι τώρα ανταποκρίνεται πλήρως το υλικό σε αυτό που θέλω».\nΓια το πώς θα αντιμετωπιστεί η αθλητικότητα του ΠΑΟ: «Το σκέφτομαι, αλλά δεν μπορώ να το πω».\nΓια το τεχνικό τιμ: «Θα μας βοηθήσει πολύ ο Παπαχαζτής. Πολύ έμπειρο παιδί».\nAekbcFans.Gr: Μανωλόπουλος «Η δική μου ΑΕΚ» (VIDEO)


ΕΙΣΗΓΗΣΗ Μόνιµης Επιτροπής Ενέργειας του ΤΕΕ για την Προσυνεδριακή Εκδήλωση ΕΞΟΙΚΟΝΟΜΗΣΗ ΚΑΙ ΙΑΧΕΙΡΙΣΗ ΕΝΕΡΓΕΙΑΣ ΣΤΑ ΚΤΙΡΙΑ. Κέρκυρα, 3 Ιουλίου PDF\nDownload "ΕΙΣΗΓΗΣΗ Μόνιµης Επιτροπής Ενέργειας του ΤΕΕ για την Προσυνεδριακή Εκδήλωση ΕΞΟΙΚΟΝΟΜΗΣΗ ΚΑΙ ΙΑΧΕΙΡΙΣΗ ΕΝΕΡΓΕΙΑΣ ΣΤΑ ΚΤΙΡΙΑ. Κέρκυρα, 3 Ιουλίου 2009"\n1 ΤΕΧΝΙΚΟ ΕΠΙΜΕΛΗΤΗΡΙΟ ΕΛΛΑ ΑΣ ΕΙΣΗΓΗΣΗ Μόνιµης Επιτροπής Ενέργειας του ΤΕΕ για την Προσυνεδριακή Εκδήλωση ΕΞΟΙΚΟΝΟΜΗΣΗ ΚΑΙ ΙΑΧΕΙΡΙΣΗ ΕΝΕΡΓΕΙΑΣ ΣΤΑ ΚΤΙΡΙΑ Κέρκυρα, 3 Ιουλίου Εισαγωγή Το ενεργειακό πρόβληµα είναι σήµερα ένα από τα πλέον σηµαντικά θέµατα της παγκόσµιας κοινότητας. Η ενέργεια είναι ένα αγαθό που εξυπηρετεί κοινωνικές και αναπτυξιακές ανάγκες, παρουσιάζει συνεχώς αυξανόµενη ζήτηση ενώ οι επιπτώσεις από τη χρήση της στο περιβάλλον είναι καθοριστικές. Σύµφωνα µε τις τελευταίες εκτιµήσεις, τα παγκόσµια αποθέµατα πετρελαίου, φυσικού αερίου και λιθάνθρακα επαρκούν για την κάλυψη αναγκών περίπου 40 ετών, 70 ετών και 200 ετών αντίστοιχα. Οι επιπτώσεις της υποβάθµισης του περιβάλλοντος και της εξάντλησης των φυσικών πόρων, καθώς και η πολυπλοκότητα των ζητηµάτων που συνδέονται µε το περιβάλλον και την ανάπτυξη δεν είναι νέα θέµατα. Σήµερα, η προστασία του περιβάλλοντος και η βιώσιµη ανάπτυξη (ανάπτυξη που πραγµατοποιείται µε την παράλληλη και ισότιµη προώθηση της οικονοµίας, της κοινωνίας και του περιβάλλοντος) αποτελούν πλέον διαπιστωµένες αναγκαιότητες και προτεραιότητες της διεθνούς κοινότητας. Υπό το βάρος και της οικονοµικής κρίσης αναζητούνται διεθνώς πολιτικές αντιµετώπισης της κλιµατικής αλλαγής και µετακίνησης από την εποχή του άνθρακα σε µια σύγχρονη ενεργειακή επανάσταση. Όµως, υπάρχουν µικρές προσδοκίες λόγω της νέας οικονοµικής πραγµατικότητας που διαµορφώνεται και µε ζοφερά δεδοµένα που δείχνουν ότι οι κλιµατικές αλλαγές έχουν ήδη πληγώσει τον πλανήτη. Το έτος 1999 ολοκληρώθηκαν οι πρώτες διεθνείς συµφωνίες µε την υπογραφή του πρωτοκόλλου του Κυότο, που στόχευαν στον περιορισµό των εκλυόµενων ρύπων του θερµοκηπίου µέχρι το έτος Η Ελλάδα δεσµεύτηκε ώστε η αύξηση των εκλυόµενων ρύπων του θερµοκηπίου µέχρι το έτος 2012 να µην υπερβαίνει το 25% σε σχέση µε το έτος αναφοράς. Η επίτευξη του στόχου αυτού δεν φαίνεται να είναι εφικτή, αφού µέχρι σήµερα δεν έχουν ληφθεί τα απαραίτητα µέτρα από την πολιτεία. Ταυτόχρονα, η διεθνής κοινότητα 1\n2 συνεχίζει τις διαπραγµατεύσεις για τον περιορισµό των εκλυόµενων ρύπων και µετά το έτος Το εκέµβριο 2009 αναµένεται ότι θα υπογραφεί η τελική συµφωνία µεταξύ των κρατών που θα συµµετάσχουν στη διάσκεψη της Κοπεγχάγης. Παράλληλα µε τις διεθνείς συµφωνίες, η Ευρωπαϊκή Ένωση (ΕΕ) έχει αναλάβει ένα πρωτοποριακό ρόλο στην προσπάθεια άµβλυνσης της κλιµατικής αλλαγής σε παγκόσµιο επίπεδο και έχει ασκήσει µεγάλη πίεση για την υιοθέτηση συγκεκριµένων και φιλόδοξων στόχων. Ήδη, το Ευρωπαϊκό Συµβούλιο έχει θέσει τη νέα Ευρωπαϊκή στρατηγική για τη βιώσιµη ανάπτυξη έως το έτος 2020 για την Ευρώπη. Η στρατηγική αυτή είναι το λεγόµενο πακέτο που σηµαίνει παραγωγή του 20% της ενέργειας από ανανεώσιµες πηγές, 20% µείωση των εκλυόµενων ρύπων και 20% εξοικονόµηση ενέργειας. Τα ποσοστά αυτά αναφέρονται στο σύνολο της Ευρώπης, ενώ για κάθε χώρα, θα καθοριστούν διαφορετικά ποσοστά κατά περίπτωση. Επίσης, η γενική κατεύθυνση της στρατηγικής αυτής περιλαµβάνει την τροποποίηση του συστήµατος εµπορίας ρύπων θέτοντας πιο αυστηρούς όρους και ιδιαίτερα σε αυτό που αφορά την ηλεκτροπαραγωγή. Στην εµπορία ρύπων δικαίωµα συµµετοχής έχουν οι κλάδοι της βαριάς βιοµηχανίας και οι µονάδες ηλεκτροπαραγωγής. Με βάση την Ευρωπαϊκή στρατηγική για το έτος 2020, για την Ελλάδα µέχρι στιγµής ισχύουν τα ακόλουθα: Το ποσοστό συµµετοχής των Ανανεώσιµων Πηγών Ενέργειας (ΑΠΕ) στην παραγωγή ενέργειας έχει καθοριστεί στο 18% για το έτος Για τους κλάδους που δεν υπάγονται στην εµπορία ρύπων, το ποσοστό µείωσης ρύπων ανέρχεται στο -4% σε σχέση µε το έτος αναφοράς Οι κλάδοι αυτοί είναι ο οικιακός τοµέας, ο τριτογενής, οι µεταφορές και η ελαφριά βιοµηχανία που δεν υπάγεται στην εµπορία ρύπων. Για τους κλάδους που υπάγονται στην εµπορία ρύπων, περιορίζεται το δικαίωµα τους στην εκποµπή ρύπων και θα πρέπει να λάβουν µέτρα αντιµετώπισης όπως είναι η εφαρµογή τεχνολογιών εξοικονόµησης ενέργειας και αντιρύπανσης και η πραγµατοποίηση έργων εξοικονόµησης ενέργειας σε τρίτες υπό ανάπτυξη χώρες. Ιδιαίτερα για την ηλεκτροπαραγωγή µετά το έτος 2013, δεν θα τους διανέµονται δωρεάν δικαιώµατα στην εµπορία ρύπων. Το ποσοστό εξοικονόµησης ενέργειας δεν έχει καθοριστεί ακόµα, όπως και για τα υπόλοιπα κράτη µέλη. Η Εξοικονόµηση Ενέργειας (ΕΞΕΝ) αποκτά πρωταρχικό ρόλο στην επίτευξη των παραπάνω στόχων ενώ συµβάλλει αποτελεσµατικά στην Παγκόσµια Οικονοµία, την κάλυψη των κοινωνικών και αναπτυξιακών αναγκών και την προστασία του περιβάλλοντος. Η ΕΞΕΝ προσφέρει µια εναλλακτική στρατηγική κάλυψης ενεργειακών αναγκών µε µικρότερο κόστος και χωρίς περιβαλλοντική επιβάρυνση ενώ, ταυτόχρονα, συµβάλλει στη µείωση της ενεργειακής εξάρτησης και στην ενίσχυση της ενεργειακής ασφάλειας κάθε Χώρας. Για τους λόγους αυτούς, η ΕΞΕΝ ουσιαστικά θεωρείται ότι αποτελεί µια νέα µορφή ενέργειας που είναι ήπια και καθαρή, επιτυγχάνοντας το ίδιο αποτέλεσµα µε την κατανάλωση µικρότερης ποσότητας ενέργειας. Αυτό σηµαίνει ότι η ΕΞΕΝ αποτελεί µια επέµβαση που αυξάνει την ενεργειακή αποδοτικότητα χωρίς να ρυπαίνει και είναι ο πιο φθηνός και άµεσα διαθέσιµος τρόπος αντιµετώπισης των σύγχρονων οικονοµικών και ενεργειακών απειλών. Οι χώρες της τότε ΕΟΚ εφάρµοσαν τα πρώτα εθνικά προγράµµατα ΕΞΕΝ το έτος 1973 µετά από την πρώτη ενεργειακή κρίση τα οποία αφορούσαν τόσο το ηµόσιο όσο και τον Ιδιωτικό Τοµέα. Πέτυχαν τότε οι χώρες αυτές µετά από την εφαρµογή των προγραµµάτων τους να µειώσουν εντυπωσιακά τη λεγόµενη Ειδική Κατανάλωση Ενέργειας (Ε.Κ.Ε), δηλαδή την 2\n3 Ενέργεια ανά µονάδα προϊόντος µέχρι και 25%. Σηµειώνεται ότι η Ελλάδα στην ίδια χρονική περίοδο δεν είχε βελτίωση του δείκτη Ε.Κ.Ε. αλλά µείωση της ενεργειακής αποδοτικότητας κατά 10%. Μέχρι σήµερα δεν έχει εφαρµοστεί στην Ελλάδα ένα ολοκληρωµένο Εθνικό Πρόγραµµα Εξοικονόµησης Ενέργειας, αν και έχει επισηµανθεί ήδη από τη δεκαετία του 1980 η αναγκαιότητα τέτοιου προγράµµατος που περιλαµβάνει τόσο τη δηµιουργία της απαραίτητης οργανωτικής υποδοµής και την καθιέρωση κινήτρων, όσο και την πραγµατοποίηση σηµαντικών επενδύσεων τα οποία σίγουρα µακροχρόνια έµµεσα αποσβένονται. Ο κτιριακός τοµέας συµµετέχει γενικά µε υψηλό ποσοστό στην κατανάλωση ενέργειας και στην έκλυση ρύπων. Ιδιαίτερα, στην Ευρωπαϊκή Ένωση το ποσοστό συµµετοχής των κτιρίων στην συνολική κατανάλωση ενέργειας ανέρχεται περίπου στο 40%. Το έτος 2005 τα Ελληνικά κτίρια (οικιακός και τριτογενής τοµέας) συµµετείχαν µε ποσοστό 34% στο Ελληνικό ενεργειακό ισοζύγιο και µε ποσοστό 65% στην κατανάλωση ηλεκτρικής ενέργειας. Αυτοί οι δείκτες σηµαίνουν ότι το ποσοστό των εκποµπών του CO 2 που αντιστοιχεί στα κτίρια υπερβαίνει το 43%. Τα έτη 1995 και 1985, τα αντίστοιχα ποσοστά συµµετοχής των Ελληνικών κτιρίων στην κατανάλωση ενέργειας ήταν 25% και 20% αντίστοιχα. Ο µέσος ετήσιος ρυθµός αύξησης της κατανάλωσης ενέργειας στα Ελληνικά κτίρια αυξάνεται συνεχώς και για την δεκαετία ανέρχεται στο 5,5%, ενώ ο αντίστοιχος ρυθµός αύξησης για το σύνολο της καταναλισκόµενης ενέργειας στην Ελλάδα είναι περίπου 3%. Με αυτούς τους ρυθµούς αύξησης της κατανάλωσης ενέργειας καθίσταται εξαιρετικά δύσκολη η επίτευξη των στόχων της Ελλάδας στο πλαίσιο του πρωτοκόλλου του Κυότο που αφορούν την εξοικονόµηση ενέργειας και τη µείωση των εκλυόµενων ρύπων. Για τον λόγο αυτό θα πρέπει να ληφθούν άµεσα µέτρα, µε την εφαρµογή οικονοµικών υποστηρικτικών κινήτρων για την επίτευξη της αναγκαίας εξοικονόµησης ενέργειας σε όλους του τοµείς και ιδιαίτερα στα κτίρια. Οι εισηγήσεις που περιλαµβάνονται στο πρόγραµµα της παρούσης εκδήλωσης αναφέρονται στα εργαλεία, στις πρακτικές και στις τεχνολογίες Εξοικονόµησης και ιαχείρισης Ενέργειας. Επίσης, περιλαµβάνονται εισηγήσεις που αφορούν τις υπάρχουσες εµπειρίες, το Νοµοθετικό Πλαίσιο και τις πολιτικές ΕΞΕΝ στον κτιριακό τοµέα. Η παρούσα Εισήγηση της Μόνιµης Επιτροπής Ενέργειας του ΤΕΕ έχει στόχο τη σφαιρική και γενική ενηµέρωση για τη σηµερινή κατάσταση στο θέµα της ΕΞΕΝ, για τα προβλήµατα και τις προοπτικές που διαφαίνονται ιδιαίτερα στον κτιριακό τοµέα, συµβάλλοντας έτσι στον προβληµατισµό και στην εξαγωγή χρήσιµων συµπερασµάτων. 2. Παρούσα Κατάσταση Η Ελληνική οικονοµία θεωρείται ότι είναι από τις πλέον ενεργοβόρες εντός της ΕΕ. Ενδεικτικά αναφέρεται ότι ο δείκτης Τελική Κατανάλωση Ενέργειας (Τ.Κ.Ε.) στην Ελλάδα ήταν 20,2*10 6 Τ.Ι.Π. (τόνοι ισοδύναµου πετρελαίου) το έτος 2004 κατά 28% υψηλότερος του αντίστοιχου του έτους 1995 (ετήσια αύξηση 2,8%). Τα µερίδια των διαφόρων µορφών ενέργειας στο δείκτη αυτόν ήταν: Ηλεκτρισµός 21% (αύξηση 15% από το επίπεδο του έτους 1995). Α.Π.Ε. 5,2% (αύξηση 15% από το επίπεδο του έτους1995). Πετρέλαιο 68,7% (αύξηση 28% από το επίπεδο του έτους 1995). Φυσ. Αέριο 2,8%. 3\n4 Τα µερίδια της Τ.Κ.Ε. ανά Τοµέα ήταν: Μεταφορές 39% Βιοµηχανία 20% Οικιακός, Αγροτικός, Τριτογενής 41%. Σηµειώνεται η αύξηση του τελευταίου Τοµέα, σε σχέση µε τα επίπεδα του έτους 1995, που οφείλεται στον ολοένα αυξανόµενο ρόλο του τριτογενή τοµέα στην Εθνική Οικονοµία. Ενδιαφέρον παρουσιάζει και ο δείκτης Ακαθάριστη Εγχώρια Κατανάλωση Ενέργειας (Α.Ε.Κ.Ε.) γιατί εµπεριέχει, συγκρινόµενος µε τον δείκτη Τ.Κ.Ε., και τη χαµένη ενέργεια. Το ίδιο έτος 2004, ο Α.Ε.Κ.Ε. ήταν 31*10 6 Τ.Ι.Π., 27% µεγαλύτερος από το Α.Ε.Κ.Ε. του έτους Τα µερίδια των καυσίµων στον Α.Ε.Κ.Ε. είναι πετρέλαιο 57%, λιγνίτης 30%, φυσικό αέριο 8% και Α.Π.Ε. 5%. Σε Ευρωπαϊκό επίπεδο έχει εκτιµηθεί ότι 20% της ενέργειας και καταναλίσκεται εξαιτίας ενεργοβόρων τεχνολογιών και αναποτελεσµατικών πρακτικών. Ο δείκτης Ελαστικότητας Ενέργειας, δηλαδή η µεταβολή της κατανάλωσης ενέργειας ανά µεταβολή Ακαθάριστου Εγχώριου Προϊόντος (Α.Ε.Π.), κυµαίνεται στην Ελλάδα τα τελευταία χρόνια πάνω από το 1,4, ενώ στις αναπτυγµένες χώρες της ΕΕ και στις Η.Π.Α. η αντίστοιχη τιµή είναι περίπου ίση µε 0,7. Αυτό σηµαίνει ότι για κάθε µονάδα αύξησης του Α.Ε.Π. καταναλώνεται στην Ελλάδα διπλάσια ενέργεια από αυτή στις αναπτυγµένες χώρες και ότι το Α.Ε.Π. αυξάνεται πολύ βραδύτερα από την πρωτογενή ενέργεια που καταναλώνεται για την παραγωγή του. Το γεγονός αυτό ασφαλώς οφείλεται στο χαµηλότερο επίπεδο οικονοµικής ανάπτυξης της Ελλάδας, αλλά και στη δοµή του Ενεργειακού Συστήµατος της. Ο δείκτης Ελαστικότητας Ενέργειας αποτελεί άλλο ένα στοιχείο, που κάνει προφανή τη σηµασία της Εξοικονόµησης και της Ορθολογικής Χρήσης Ενέργειας στην Ελλάδα. Μέχρι σήµερα στη Ελλάδα η θέσπιση Νοµοθεσίας και η εφαρµογή µέτρων και δράσεων Εξοικονόµησης και ιαχείρισης Ενέργειας έχουν χαρακτήρα αποσπασµατικό. Οι εµπειρίες από την υλοποίηση ανταγωνιστικών κοινοτικών προγραµµάτων των προηγουµένων δεκαετιών (VALOREN, VALUE, ALTENER, κλπ) δεν αξιοποιήθηκαν επαρκώς και δεν οδήγησαν σε περαιτέρω δραστηριότητες. Τα γνωστά Μ.Ο.Π. (Μεσογειακά Ολοκληρωµένα Προγράµµατα) Εξοικονόµησης και Ορθολογικής Χρήσης Ενέργειας έµειναν είτε ανολοκλήρωτα είτε χωρίς συνέχεια. Επίσης, οι διάφοροι µηχανισµοί χρηµατοδότησης, που είχαν προβληθεί και µερικά εφαρµοστεί την προηγούµενη δεκαετία στη Ελλάδα, δεν έτυχαν της αναµενόµενης αποδοχής. Αναφέρεται ιδιαίτερα ο µηχανισµός Χρηµατοδότησης Από Τρίτους (ΧΑΤ) ή Τρίτου Μέρους, που συγχρόνως αποτελεί κίνητρο για την εφαρµογή µεθόδων και τεχνολογιών ΕΞΕΝ. Αυτός ορίζεται ως παροχή υπηρεσιών σχεδιασµού και εγκατάστασης συστηµάτων Εξοικονόµησης Ενέργειας, καθώς και συντήρησης για συγκεκριµένο χρονικό διάστηµα, η αποπληρωµή των οποίων γίνεται από το κέρδος που προκύπτει από τη λειτουργία του έργου. Με τους σύγχρονους διαθέσιµους µετρητικούς εξοπλισµούς που εξασφαλίζουν αντικειµενικότητα στη µέτρηση και αποτίµηση της εξοικονοµούµενης ενέργειας, ο µηχανισµός αυτός µπορεί να βελτιώσει αποτελεσµατικά την ενεργειακή απόδοση των εγκαταστάσεων και, ιδιαίτερα, των κτιρίων. Είναι απαραίτητη η κατάλληλη προώθηση και η προβολή του µηχανισµού αυτού που εφαρµόζεται από τις Εταιρείες Παροχής Ενεργειακών Υπηρεσιών (ΕΠΕΥ). Σηµειώνεται ότι πλήθος ΕΠΕΥ δραστηριοποιούνται στην Ευρώπη µε τοπικό, εθνικό και πολυεθνικό χαρακτήρα ενώ το επίπεδο των επενδυτικών τους δραστηριοτήτων αυξάνεται ολοένα και περισσότερο. 4\n5 Αρκετές χώρες της ΕΕ έχουν ήδη ενεργοποιηθεί και εφαρµόσει τεχνολογίες ΕΞΕΝ ανά κλάδο (Κτίρια, Βιοµηχανία, Μεταφορές, Ηλεκτρική Ενέργεια), προωθώντας αντίστοιχα για κάθε κλάδο σχετικές Νοµοθεσίες, Εθνικά Προγράµµατα και Τεχνολογίες. Στην Ελλάδα, πολύ πρόσφατα το Μάιο 2008 εκδόθηκε ο σχετικός Νόµος 3661/2008 που αφορά Μέτρα για την µείωση της ενεργειακής κατανάλωσης των κτιρίων και άλλες διατάξεις. Αυτός ο Νόµος αποτελεί την εναρµόνιση της Χώρας µε την Κοινοτική Οδηγία 91/2002. Μεταξύ άλλων ο Νόµος προβλέπει: Την έκδοση του Κανονισµού Ενεργειακής Απόδοσης των Κτιρίων (ΚΕΝΑΚ) που θα καθορίζει τις διαδικασίες και τον τρόπο ενεργειακής πιστοποίησης των κτιρίων. Τον καθορισµό των Ελάχιστων Απαιτήσεων Ενεργειακής Απόδοσης που πρέπει να πληρούν τα νέα και ριζικά ανακαινιζόµενα κτίρια. Την έκδοση Πιστοποιητικού Ενεργειακής Απόδοσης, το οποίο θα εκδίδεται για τα νέα κτίρια και για τα υφιστάµενα κτίρια κατά την µίσθωση ή πώληση τους. Την τακτική επιθεώρηση λεβήτων και εγκαταστάσεων κλιµατισµού. Την έκδοση του σχετικού προεδρικού διατάγµατος για τους Ενεργειακούς Επιθεωρητές. Σύµφωνα µε το Νόµο αυτό, έπρεπε ήδη να έχει ξεκινήσει η εφαρµογή του ΚΕΝΑΚ από τον Νοέµβριο υστυχώς και παρά την απειλή του προστίµου από την Ευρωπαϊκή Ένωση, οι σχετικοί κανονισµοί και διατάγµατα ευρίσκονται ακόµα υπό εξέταση στα συναρµόδια Υπουργεία. 3. Προοπτικές Όπως ήδη αναφέρθηκε, η Ελλάδα εµφανίζει πολύ θετικές προοπτικές στην ΕΞΕΝ θεωρώντας τα ακόλουθα δεδοµένα: σηµαντική αυξητική τάση κατανάλωσης ενέργειας µεγάλη σπατάλη ενέργειας λόγω της παλαιότητας και της κακής συντήρησης εγκαταστάσεων, της έλλειψης οργανωτικής υποδοµής, κλπ ύπαρξη αξιόλογου δυναµικού Α.Π.Ε. (ήλιος, άνεµος, βιοµάζα, γεωθερµία, υδάτινοι πόροι), η αξιοποίηση του οποίου οδηγεί σε βέβαιη µείωση της κατανάλωσης συµβατικών πηγών ενέργειας ύπαρξη σηµαντικής εµπειρίας από παλιότερα προγράµµατα. Πραγµατικά, αποτελεί προτεραιότητα η ανάπτυξη και διάδοση προγραµµάτων ΕΞΕΝ από τους δηµόσιους φορείς και τις τοπικές κοινωνίες και η ταυτόχρονη υποστήριξη των εταιριών και ιδιωτών που θα τα εφαρµόσουν. Η έλλειψη τους σε εθνικό και περιφερειακό επίπεδο, επιφέρει αρνητικές επιπτώσεις στην αποτελεσµατική ανάπτυξη πρωτοβουλιών ενεργειακής αποδοτικότητας και προώθησης της ΕΞΕΝ, στη γόνιµη εκµετάλλευση του εγχώριου δυναµικού καθώς και στην εξάπλωση τους, ως καθηµερινή πρακτική. Ενδεικτικοί στόχοι - προτάσεις προς αυτή την κατεύθυνση που θα διερευνηθούν στην παρούσα εκδήλωση είναι: Απλά και βραχυπρόθεσµα µέτρα τα οποία δεν έχουν ιδιαίτερο κόστος αλλά οδηγούν σε σηµαντική βελτίωση της ενεργειακής απόδοσης των κτιρίων. Χάραξη ενεργειακής πολιτικής σε εθνικό επίπεδο µε την εφαρµογή κατάλληλων οικονοµικών κινήτρων, που θα συµβάλουν αποτελεσµατικά στην υλοποίηση µέτρων µε τεχνολογίες εξοικονόµηση ενέργειας και ΑΠΕ. Εφαρµογή συστηµάτων εξοικονόµησης και διαχείρισης ενέργειας στον κτιριακό τοµέα. Βιοκλιµατικό σχεδιασµό κτιρίων. Θωράκιση κτιριακού κελύφους. Εφαρµογή τεχνολογιών Ανανεώσιµων Πηγών Ενέργειας για τα κτίρια. 5\n6 Θεσµικά µέτρα που αφορούν την υποβολή ενεργειακών µελετών για την έκδοση οικοδοµικών αδειών και την ένταξη των ενεργειακών µελετών ως προς το περιεχόµενο και τις αµοιβές στο Ν. 3316/2005. Το ΤΕΕ και ειδικά η Μόνιµη Επιτροπή Ενέργειας του παρακολουθούν µε ιδιαίτερο ενδιαφέρον και συστηµατικά τα θέµατα της ΕΞΕΝ πιστεύοντας στη µεγάλη σηµασία που έχει για το Ελληνικό ενεργειακό σύστηµα και το περιβάλλον. Η παρούσα εκδήλωση στα πλαίσια του Συνεδρίου Ενέργειας του ΤΕΕ περιλαµβάνει πολύ αξιόλογες εισηγήσεις µε διακεκριµένους εισηγητές από όλους τους εµπλεκόµενους φορείς, Πανεπιστήµια και εταιρείες. Εκτιµάται ότι οι εισηγήσεις και η συζήτηση που θα επακολουθήσει θα συµβάλουν στην προώθηση των παραπάνω αναφερθέντων στόχων της ΕΞΕΝ. 6


Από τον Χάρη Καλαμπόκη\nΈνα θρίλερ για την κοινωνία και την Αριστερά\nΗ ιστορία μας ξεκινάει με τον μικρό Αλέξη και την παρέα του. Ζούνε ανέμελοι την πολιτική τους εφηβεία, έχοντας πάρει την εξουσία στα χέρια τους, και δίχως να συνειδητοποιούν το όποιο κόστος. Έχουν γίνει τα αγαπημένα παιδιά της Ευρωπαϊκής Ένωσης, και έχουν καταφέρει να πείσουν ένα σεβαστό ποσοστό της κοινωνίας σχετικά με το δόγμα ΤΙΝΑ. Τα προβλήματα αρχίζουν μόλις η παρέα λαμβάνει μηνύματα από κάποιον «άγνωστο» ελληνικό λαό. Τα μηνύματα λένε πάντα το ίδιο: «Ξέρω τι κάνατε πέρσι το καλοκαίρι».\nΕπειδή όμως από την ταινία αυτή, με το τέλος του μικρού Αλέξη και της παρέας του, δεν έχει βγει πάρα μόνο το trailer, ίσως θα ήταν καλύτερα να επικεντρωθούμε στο πολύ ενδιαφέρον prequel. Δεν συμβαίνει συχνά, μιας και κάθε prequel βγαίνει μετά την ταινία με την κύρια υπόθεση, όμως αυτό το prequel το γνωρίζουμε καλύτερα από την ταινία που αναμένεται. Κι αυτό γιατί αυτό το θρίλερ, δεν παίχτηκε στους κινηματογράφους. Παίχτηκε στις πλάτες της δημοκρατίας και του ελληνικού λαού.\nΤι κάνανε πέρσι το καλοκαίρι;\nΌλα ξεκίνησαν όταν η διαπραγμάτευση της ελληνικής κυβέρνησης με τους «Θεσμούς» απέτυχε παταγωδώς. Φυσικά, τα σημάδια αυτής της αποτυχίας ήταν εμφανή από καιρό. Η προεκλογική εκστρατεία του ΣΥΡΙΖΑ ήταν βασισμένη σε μία υποτιθέμενη ρήξη με τις νεοφιλελεύθερες πολιτικές της ΕΕ, σε συνδυασμό όμως με την παραμονή στην ΕΕ και την Ευρωζώνη, και με απώτερο στόχο τον εκδημοκρατισμό αυτών των δύο. Παρά το πόσο ωραία μπορεί όλα αυτά να ηχούσαν στα αυτιά ενός αριστερού –ή και μη- ανθρώπου που είχε πιστέψει για τον οποιονδήποτε λόγο και με τα οποιαδήποτε κίνητρα την δράση εντός της Ευρωπαικής Ένωσης, αποδείχτηκε (χωρίς να είναι δύσκολο να το μαντέψει κανείς προηγουμένως) πως κανένα πολιτικό οικοδόμημα που είναι χτισμένο πάνω στην εξυπηρέτηση των συμφερόντων του κεφαλαίου, και που δεν λειτουργεί με δημοκρατικές διαδικασίες, δεν αλλάζει κατεύθυνση απλά και μόνο επειδή η κυβέρνηση μιας χώρας το επιθυμεί, το χρειάζεται, ή αν θέλετε χτυπάει πεισματικά το πόδι της κάτω. Όταν μάλιστα αυτή η κυβέρνηση προχωράει σε διαπραγμάτευση υποχωρώντας πριν καν της το ζητήσουν, ασχολούμενη περισσότερο με το να πολεμάει τα πιο ριζοσπαστικά στοιχεία του εσωτερικού της, παρά τους γραφειοκράτες της Ευρωπαϊκής Ένωσης και του ΔΝΤ, και υπογράφοντας προσύμφωνα όπως αυτό της 20ης Φλεβάρη, που αποτελούν την πλήρη παράδοση όχι των ιδεών και των αιτημάτων, αλλά της ίδιας της ελευθερίας κινήσεων, ποιος θα περίμενε η διαπραγμάτευση αυτή να στεφθεί με επιτυχία;\nΚαι κάπως έτσι, δεν στέφθηκε. Και ο πρωθυπουργός της Ελλάδας, Αλέξης Τσίπρας, γύρισε στην Ελλάδα και μετά από πρόταση στο υπουργικό συμβούλιο, απηύθυνε διάγγελμα προς τον Ελληνικό λαό, προκηρύσσοντας δημοψήφισμα σχετικά με την αποδοχή ή την απόρριψη του προτεινόμενου –εκ των «Θεσμών»- μνημονίου. Η κυβέρνηση τάχθηκε υπέρ του «Όχι», και της απόρριψης της πρότασης Γιούνκερ. Εκ του αποτελέσματος βέβαια, ίσως δεν μπορούμε να υποστηρίξουμε με σιγουριά πως όλα τα μέλη της κυβέρνησης έριξαν το ίδιο ψηφοδέλτιο στην κάλπη. Η πλειοψηφία του ελληνικού λαού τάχθηκε με το «Όχι». Τάχθηκε με το «Όχι» χωρίς να γνωρίζει ακριβώς τι θα μπορούσε να σημαίνει αυτό. Τάχθηκε με το όχι αδιαφορώντας για τις προειδοποιήσεις της ΕΕ για έξοδο της Ελλάδας από την Ευρωζώνη, καθώς επίσης και για την τρομοκρατία της πλειοψηφίας των ΜΜΕ. Η ελληνική κυβέρνηση υποστήριζε πως το πιθανό «Όχι», θα ήταν ένα καλό διαπραγματευτικό χαρτί, όμως ούτε αυτό το γνώριζε ο ελληνικό λαός, και δεν φάνηκε να τον ενδιαφέρει. Τον ενδιέφερε η δημοκρατία. Τον ενδιέφερε πως τώρα, που του δινόταν η ευκαιρία να μιλήσει για τη ζωή του και να καταθέσει τη γνώμη του για αυτήν, θα το έκανε με κάθε κόστος. Και το έκανε. Τα αποτελέσματα του δημοψηφίσματος έφεραν το «Όχι» σαν αποτέλεσμα, και η μεγάλη μερίδα που το στήριξε γιόρταζε, γιατί ένιωθε πως επιτέλους έπαιρνε τη ζωή της στα χέρια της. Έριχνε μια γροθιά στο ευρωπαϊκό κατεστημένο, και έδινε την απάντησή της στον τελευταίο γραφειοκράτη του τελευταίου γραφείου της Ευρωπαικής Ένωσης.\nΚαι την επόμενη μέρα, ο Αλέξης Τσίπρας πήρε στη βαλίτσα του το «Όχι», το κατέθεσε στη νέα διαπραγμάτευση του με τους «Θεσμούς», και οι «Θεσμοί» του απάντησαν πως οι λαοί είναι για να υποτάσσονται και να δέχονται, και πως αν καμιά φορά αφήνουμε τη γνώμη τους να ακουστεί, είναι για να έχουν οι ίδιοι την ψευδαίσθηση της δημοκρατίας. Και ο Αλέξης Τσίπρας, που είχε εμψυχώσει τον λαό, που τον είχε διαβεβαιώσει για τη νίκη, και τον είχε σπρώξει στον αγώνα, υποτάχθηκε στους μηχανισμούς της Ευρωπαϊκής αγκαλιάς. Υπέγραψε το τρίτο μνημόνιο και βύθισε την κοινωνία στην λογική της ανυπαρξίας εναλλακτικής λύσης.\nΉ ελπίδα ήλθε, είδε, και απήλθε. Λίγο αργότερα προκηρύχθηκαν εκλογές, ο ΣΥΡΙΖΑ διασπάστηκε με μία μερίδα των βουλευτών του να δημιουργούν την Λαϊκή Ενότητα και να κατεβαίνουν στις εκλογές με το σύνθημα της ρήξης, αντί εκείνου του αριστερού μνημονίου και του παράλληλου…σύμπαντος του ΣΥΡΙΖΑ, οι μνημονιακές δυνάμεις παρουσιάζονταν δικαιωμένες, και όσοι προσήλθαν στις κάλπες -δεν μετράμε την αποχή- έδωσαν μια απογοητευμένη και σε πλειοψηφία μνημονιακή ψήφο. Οι αντιμνημονιακές δυνάμεις –και η καινούρια της παρέας, Λαϊκή Ενότητα- έμειναν εκτός βουλής στην πλειοψηφία τους. Η μόνη αριστερή αντιμνημονιακή δύναμη εντός βουλής ήταν και είναι το ΚΚΕ, που βέβαια φαίνεται να κερδίζει τη θέση στη βουλή περισσότερο λόγω παράδοσης και όχι λόγω αντιμνημονιακού αγώνα.\nΦυσικά η εξιστόρηση όλων αυτών των γεγονότων είναι λίγο πολύ γνωστή και σίγουρα κουραστική. Έχει όμως σημασία για να αποκαλυφθεί η ουσία αυτών και για να μην ξεχνάμε ποτέ «τι έκαναν πέρσι το καλοκαίρι».\nΠοιες οι επιπτώσεις στην κοινωνία;\nΌπως προαναφέρθηκε το δόγμα ΤΙΝΑ έφτασε μακριά. Η μνημονιακή συνθηκολόγηση της «Αριστεράς» του ΣΥΡΙΖΑ, του φορέα της «Ελπίδας» όπως ο ίδιος ο ΣΥΡΙΖΑ διατυμπάνιζε, έφερε την μνημονιακή πραγματικότητα ένα βήμα πιο κοντά στην αποδοχή της σαν μία «κανονικότητα» στη συνείδηση των πολιτών, και έθαψε το αγωνιστικό πνεύμα των πολιτών που είχε καλλιεργηθεί κατά το χρονικό του δημοψηφίσματος. Για μία συγκεκριμένη μερίδα της κοινωνίας ο ΣΥΡΙΖΑ έγινε αποδεκτός σαν ο καλύτερος διαχειριστής του μνημονίου, πράγμα που δηλώνει πως το μνημόνιο έγινε αποδεκτό σαν μη αναστρέψιμο, και κάπως έτσι ο ΣΥΡΙΖΑ βρέθηκε πάλι στην εξουσία. Για μία άλλη μερίδα της κοινωνίας οι εκπρόσωποι της «λαικής δεξιάς», της φασίζουσας σοσιαλδημοκρατίας, και της «νεοφιλελεύθερης μεταρρύθμισης», όλοι τους υποστηρικτές των μνημονίων, φάνηκαν δικαιωμένοι. Για το μεγαλύτερο μέρος της κοινωνίας όμως, η μεγαλύτερη των επιπτώσεων ήταν το γεγονός πως για ένα μεγάλο ποσοστό έγινε βίωμα ο στίχος του «είμαι μικρός, πολύ μικρός για να τ’αλλάξω». Και δυστυχώς όχι με το ευρύ μήνυμα του τραγουδιού, αλλά μέσα στο πολύ σκληρό πλαίσιο αυτού του συγκεκριμένου στίχου. Η κοινωνία απέστρεψε το κεφάλι της από όποια εναλλακτική πρόταση, και δέχτηκε την ήττα. Επιπροσθέτως, η «προδοσία» του ελπιδοφόρου οχήματος, έκανε την κοινωνία να χάσει την εμπιστοσύνη της απέναντι σε κάθε πρόταση.\nΠοιες οι επιπτώσεις στην Αριστερά;\nΟ ΣΥΡΙΖΑ έδωσε στην αριστερά το βαρύτερο πλήγμα. Ντυμένος τον αριστερό μανδύα, και δρώντας στο όνομα της αριστεράς, στη συνείδηση πολλών πολιτών ταυτίστηκε μαζί της, και η αριστερά φυλακίστηκε στο «Μια απ’τα ίδια». Για άλλους πάλι η αριστερά ταυτίστηκε με τα «χειρότερα», και για άλλους έγινε αποδεκτό το ότι οι «φανφάρες» της Αριστεράς είναι αδύνατο να εκπληρωθούν στην πράξη. Μετεκλογικά ένα μέρος της αριστεράς αναπαύθηκε στις προφητικές προβλέψεις του σχετικά με τον ΣΥΡΙΖΑ, ευλογώντας τα γένια του και αναμένοντας τον από μηχανής σοσιαλισμό του μέλλοντος. Ένα άλλο μέρος πάλεψε να επικοινωνήσει την λογική της ρήξης, αρνούμενο όμως να αντιληφθεί πως η απουσία ολοκληρωμένης εναλλακτικής πρότασης δεν αντικαθίσταται με το ηθικό πλεονέκτημα του αμόλυντου έναντι του προδότη, και ένα άλλο μέρος της αριστεράς παρέμεινε στάσιμο σε μία –άλλες φορές μέτρια άλλες φορές πλήρως ανεπαρκή- κινηματική δράση, που στα δικά της μάτια καταγράφονταν ως μια προεπαναστατική περίοδος που θα φέρει την απελευθέρωση.\nΜπορεί να υπάρξει happy end?\nEπιστρέφοντας λοιπόν στην ταινία που όλοι αναμένουμε, μπορεί να υπάρξει happy end. Σε ένα οικοδόμημα που έχει δεχτεί τις πρώτες ρωγμές –βλέπε Brexit- ,που αμφισβητείται καθημερινά από όλο και περισσότερους πολίτες, και αντιδρά με τον πιο αντιδημοκρατικό τρόπο τοποθετώντας τον εαυτό του και τα συμφέροντα των ελίτ ενάντια στην κοινωνία, γίνεται σαφές περισσότερο από ποτέ ότι κανένα δημοκρατικό, αξιοπρεπές και με επίκεντρο τον άνθρωπο μέλλον δεν μπορεί να υπάρξει εντός του οικοδομήματος. Το οικοδόμημα καταρρέει, και οι λαοί πρέπει να αποφασίσουν αν θα συμβάλλον στο χτίσιμο μιας νέας κοινωνίας ή αν θα απομείνουν να κοιτάζουν τα συντρίμμια της παλιάς προσευχόμενοι κατά της ολοκληρωτικής της ισοπέδωσης. Αν η περίπτωση του ΣΥΡΙΖΑ συνέβαλλε θετικά σε κάτι, αυτό ήταν το γκρέμισμα της λογικής της ανάθεσης. Είναι πλέον σαφές πως ο λαός δεν μπορεί να εναποθέσει τις ελπίδες του σε σωτήρες και μεσσίες, και πως κανείς δεν είναι ικανός να αγωνιστεί για τις ζωές των ανθρώπων τόσο αποτελεσματικά όσο οι ίδιοι οι άνθρωποι.\nΚαι η αριστερά; Τι ρόλο παίζει πια η αριστερά; Παρά τις παθογένειες, η λύση βρίσκεται στα αριστερά. Η κοινωνία όμως χρειάζεται μία διαφορετική αριστερά. Μια αριστερά απαλλαγμένη από τα ταμπού της αυτοκριτικής. Μια αριστερά που θα χαράξει τον σωστό δρόμο, γνωρίζοντας βήμα βήμα ποιος ήταν ο λάθος . Μία αριστερά που δεν θα αρκείται ως εξωτερικός παρατηρητής των κινημάτων, και δεν θα ιεραρχεί τους αγώνες που αποζητά η κοινωνία για χατήρι των δικών της οραμάτων. Μία αριστερά που θα γνωρίζει πως δεν υπάρχουν αγώνες πρώτης και δεύτερης κατηγορίας, αλλά αγώνες που κερδήθηκαν, και αγώνες που δεν κερδήθηκαν ακόμα. Μία αριστερά που δεν θα αντιλαμβάνεται τον εαυτό της ως απλό καθοδηγητή της κοινωνίας, αλλά θα αισθάνεται μέρος της. Γιατί μόνο έτσι θα μπορεί να πείσει την κοινωνία πως αν ακονίσει τα όνειρα, μπορεί να σφάξει την πραγματικότητα. Μία αριστερά που δεν θα ξεχνάει τις καταβολές της, αλλά δεν θα αρκείται στον ξύλινο λόγο όποια και αν είναι η σημασία του, ιεραρχώντας πάνω απ’όλα να μιλήσει μέσω κάθε κώδικα στην καρδιά της κοινωνίας. Μία αριστερά που δεν θα την ενδιαφέρει η αυτοεπιβεβαίωσή της, παρά η επιβεβαίωση του ότι ο αγώνας δεν μένει ποτέ άκαρπος. Και τέλος, μία αριστερά της ρήξης. Η αριστερά δεν μπορεί σε αυτήν τη συγκυρία να μένει σοκαρισμένη από την πραγματικότητα, και να οδηγείται μονάχα στην ανάλυση θεωριών και σε μετριοπαθείς άμυνες. Η ρήξη είναι απαραίτητη. Και δυνατή.\nΗ ημερομηνία προβολής της νέας ταινίας είναι άγνωστη. Το σενάριο είναι στα χέρια μας.\nΑριστερά ΔΗΜΟΨΗΦΙΣΜΑ ΕΕ ΘΡΙΛΕΡ ΚΑΛΟΚΑΙΡΙ ΤΣΙΠΡΑΣ\nPingback: Ξέρω τι κάνατε πέρσι το καλοκαίρι…(Ένα θρίλερ για την κοινωνία και την Αριστερά !!!) – Democracy4Greece


Premier League: Ο Γκαμπριέλ Ζεζούς πλήγωσε ξανά την Έβερτον - Premier League - SPORT 24\nPremier League: Ο Γκαμπριέλ Ζεζούς πλήγωσε ξανά την Έβερτον\n01 ΙΑΝ 2020 | 21.34\nΗ Μάντσεστερ Σίτι νίκησε 2-1 την Έβερτον και ο Κάρλο Αντσελότι γνώρισε την πρώτη του ήττα με τον Γκαμπριέλ Ζεζούς να σκοράρει ξανά κόντρα στο αγαπημένο του "θύμα". Ποδαρικό με τεσσάρα στο 2020 για τη Γουέστ Χαμ, στο ντεμπούτο του Μόγες. Βαθμό στο 87' η Πάλας στο Νόριτς.\nΟ Κάρλο Αντσελότι ξεκίνησε με δυο νίκες στα ισάριθμα πρώτα του ματς στον πάγκο της Έβερτον, αλλά στο τρίτο ο Ιταλός γνώρισε και την πρώτη του ήττα. Η Μάντσεστερ Σίτι υποδέχθηκε την ομάδα από το Λίβερπουλ και τη νίκησε 2-1.\nΚαι τα τρία γκολ είχαν βραζιλιάνικη απόχρωση. Πρωταγωνιστής του ματς ο Γκαμπριέλ Ζεζούς, ο οποίος σκόραρε ξανά κόντρα στο αγαπημένο του θύμα. Άνοιξε το σκορ στο 51ο λεπτό μετά από εξαιρετική ασίστ του Γκιουντογάν και διεύρυνε το προβάδισμα στο 58ο πετυχαίνοντας το δεύτερο προσωπικό του γκολ μετά από ασίστ του Ριγιάντ Μαχρέζ.\nΟ συμπατριώτης του φορ της Έβερτον, Ρισάρλιζον, έβαλε ξανά την ομάδα του στο ματς μειώνοντας στο 71ο. Μπορεί η Έβερτον ν' άγχωσε τη Σίτι στα τελευταία λεπτά του ματς του Μάντσεστερ, αλλά δεν κατάφερε κάτι περισσότερο.\nΜάντεστερ Σίτι - Έβερτον 2-1 |HIGHLIGHTS|\nΗ Γουέστ Χαμ συνέτριψε με τεσσάρα την Μπόρνμουθ στο ντεμπούτο του Ντέιβιντ Μόγες στον πάγκο της. Μάλιστα, στο πρώτο ημίχρονο προηγήθηκε με 3-0. Ο Μαρκ Νομπλ πέτυχε τα δυο από τα τρία γκολ των σφυριών, αλλά αυτό του Σεμπαστιάν Αλέ ήταν το πιο όμορφο. Ο 25χρονος Γάλλος επιθετικός με βολ-πλανέ μετά από σέντρα του Φρέντερικς, νίκησε τον Ράμσλντεϊλ.\nΓουέστ Χαμ - Μπόρνμουθ 4-0 |HIGHLIGHTS|\nΤο τέταρτο γκολ ήλθε από τον Φελίπε Άντερσον. Η Νόριτς άνοιξε το σκορ με τον Κάντγουελ μόλις τέσσερα λεπτά μετά από την έναρξη του ματς, αλλά ο Γουίκαμ στο 66ο ισοφάρισε σε 1-1 κι έσωσε το βαθμό για την Πάλας.\nΜπράιτον - Τσέλσι 1-1 (84' Αλιρεζά / 10' Αθπιλικουέτα)\nΜπέρνλι - Άστον Βίλα 1-2 (80' Γουντ / 27' Γουέσλεϊ, 41' Γκρίλις)\nΝιούκαστλ - Λέστερ 0-3 (36' Πέρεθ / 39' Μάντισον / 87' Τσουντχάρι)\nΣαουθάμπτον - Τότεναμ 1-0 (17' Ινγκς)\nΓουότφορντ - Γουλβς 2-1 (30' Ντελοφέου / 49' Ντουκουρέ / 60' Νέτο)\nΜάντσεστερ Σίτι - Εβερτον 2-1 (51', 58' Γκαμπριέλ Ζεζούς / 71' Ρισάρλιζον)\nΝόριτς - Κρίσταλ Πάλας 1-1 (4' Κάντγουελ / 87' Γουίκαμ)\nΓουέστ Χαμ - Μπόρνμουθ 4-0 (17', 35' Νομπλ, 25' Αλέ, 66' Φελίπε Άντερσον)\n22.00 Άρσεναλ - Μάντσεστερ Γιουνάιτεντ\n22.00 Λίβερπουλ - Σέφιλντ Γιουνάιτεντ\nH ΒΑΘΜΟΛΟΓΙΑ ΤΗΣ PREMIER LEAGUE


Παρουσίαση του νέου project της Μαρίνα Αγίας Νάπας στο Ντουμπάι | kerkida.net | Αθλητικά, Κύπρος, Ειδήσεις, Sports\nΠαρουσίαση του νέου project της Μαρίνα Αγίας Νάπας στο Ντουμπάι\nΒραζιλία - Ελβετία με 1557+ Επιλογές στην Parimatch! Βλέπεις Βραζιλία να σκοράρει και στα 2 ημίχρονα; 2.31\nΚόστα Ρίκα - Σερβία με 900+ Επιλογές στην Parimatch! Βλέπεις νίκη της Κόστα Ρίκα; 4.60\nΓερμανία - Μεξικό με 1756+ Επιλογές στην Parimatch! Βλέπεις Γερμανία να σκοράρει και στα 2 ημίχρονα; 2.41\nΚροατία - Νιγηρία με 1780+ Επιλογές στην Parimatch! Βλέπεις νίκη της Κροατίας; 1.74\nΑργεντινή - Ισλανδία με 1470+ Επιλογές στην Parimatch! Βλέπεις νίκη της Αργεντινής; 1.33\nΓαλλία- Αυστραλία με 1620+ Επιλογές στην Parimatch! Βλέπεις το παιχνίδι να τελειώσει ισόπαλο; 6.60\nΠερού - Δανία με 1660+ Επιλογές στην Parimatch! Βλέπεις νίκη του Περού; 3.20\nΗ μάχη της Ιβηρικής με 330+ αγορές και 0% γκανιότα στην Stoiximan!\nΜε εξαιρετική ατμόσφαιρα και απόλυτη επιτυχία πραγματοποιήθηκε στις 28 Ιανουαρίου, στις πολυτελέστατες εγκαταστάσεις του περίφημου Burj Al Arab, στο Ντουμπάι, η παρουσίαση του νέου project της Μαρίνας Αγίας Νάπας που δυναμικά υποστηρίζεται από τον Όμιλο εταιρειών Καραμοντάνη.\nΗ λαμπερή εκδήλωση έκλεισε με καλλιτεχνικό πρόγραμμα στο οποίο συμμετείχε ο αιγύπτιος pop singer Hamaki, η Santiago band από την Ισπανία, και ο γνωστός μας από τη Μύκονο DJ Θoδωρής Αλεξόπουλος.\nΗ επιτυχία της εκδήλωσης στο Ντουμπάι ήταν σαφής, όπως σαφές κατέστη το ότι η δημιουργία της Μαρίνας στην Αγία Νάπα θα αναβαθμίσει και θα εμπλουτίσει το τουριστικό προϊόν όχι μόνο της Κύπρου, αλλά και όλης της γεωγραφικής περιοχής.


Ενυδατικό Λάδι Σώματος - Μανταρίνι & Βανίλια\nΛάδι ενυδάτωσης σώματος με 100% φυσικά έλαια. Περιέχει Αμυγδαλέλαιο, Ρυζέλαιο, αιθέριο έλαιο Λεβάντα, αιθέριο έλαιο Μανταρίνι και Βανίλια. Θρέφει και ενυδατώνει την επιδερμίδα χαρίζοντας ένα θηλυκό και απαλό άρωμα.\nΧρησιμοποιήστε μετά το ντουζ ή όποτε χρειάζεστε ενυδάτωση. Μπορεί να χρησιμοποιηθεί και για μασάζ!\nΕάν χρειάζεστε βοήθεια για χαλάρωση μπορείτε να δείτε τα έλαια αρωματοθεραπείας "Συναισθηματικό Στρες" και "Χαλάρωση & Ευεξία".\nΣυστατικά: Prunus dulcis oil (Αμυγδαλέλαιο), Oryza saliva oil (Ρυζέλαιο), Citrus nobilis (Μανταρίνι) essential oil, Lavandula angustifolia (Λεβάντα)essential oil, Vanilla plantifolia (Βανίλια) extract\nΚωδικός Προϊόντος: BL-01-196\nΕτικέτες: λάδι, σώμα\nΧαλαρωτικό Λάδι με αιθέρια έλαια\nΝιώστε ανακούφιση από συναισθηματικό στρες και σύγχυση, κάνοντας μασάζ σε πόδια και χέρια, στους ώμο..\nΑγνό βούτυρο Καριτέ / Shea butter εμπλουτισμένο με φυτικά έλαια και αιθέρια έλαια που θα θρέψει, ενυ..


Αχαΐα: Τους έπεισαν ότι είχαν πέσει θύματα μαύρης μαγείας και τους απέσπασαν μεγάλα ποσά – EL\n«Γνώρισα την οικογένεια Χ. πριν 4 χρόνια. Το 2018 είχα μεγάλη οικονομική άνεση, με πλησίασαν και προσέλαβα τον πατέρα της οικογένειας στη δουλειά. Πονηρός ο ίδιος και η σύζυγός του αποφάσισαν να εκμεταλλευθούν το γεγονός ότι εγώ και η σύζυγός μου δεν είχαμε κάνει παιδιά.\nΚατάφεραν με δόλιους και πιεστικούς τρόπους και «πατώντας» πάνω σε αυτήν μου την ευαισθησία και ιδιαίτερα στον «πόνο» που ένιωθε η σύζυγός μου, που δεν μπορούσε να γίνει μάνα, να με εξαπατήσουν. Με έπεισαν ότι κάποιος με ζήλευε επειδή οι δουλειές μου πήγαιναν καλά και μου είχε κάνει μάγια. Συγκεκριμένα μου μιλούσε για μαύρη μαγεία.\n(“Πελοπόννησος” – φωτο:pexels)\nPrevΠροηγούμενο ΆρθροΗ Βρετανία μαζεύει τα σοβιετικά όπλα από όλον τον πλανήτη για να τα στείλει στην Ουκρανία\nΕπόμενο ΆρθροΟυκρανοί…ανενόχλητοι εισέβαλαν και λεηλάτησαν ρωσική βίλα στη ΓαλλίαNext


Fifa World Cup 2018:Αρκετά πιθανή μια κυβερνοεπίθεση στην διοργάνωση\nHome / security / Fifa World Cup 2018:Αρκετά πιθανή μια κυβερνοεπίθεση στην διοργάνωση\n15 Ιουνίου, 2018, 11:27 πμ by SecNews Leave a Comment\nΟι επαγγελματίες στην ασφάλεια πληροφοριών προετοιμάζονται για διάφορες επιθέσεις στο φετινό Παγκόσμιο Κύπελλο της FIFA, το οποίο έχει ήδη ξεκινήσει.\nΤο φετινό μουντιάλ φιλοξενείται στην Ρωσία όπου έχει εκατομμύρια φίλους του αθλήματος αλλά και… hackers. Όπως αναφέραμε και σε άρθρο την προηγούμενη εβδομάδα τα open Wi-Fi σε κάποιες πόλεις της Ρωσίας είναι αρκετά ευάλωτα. Eιδικοί σε θέματα ασφάλειας πιστεύουν ότι θα υπάρξουν κάποιου είδους επιθέσεις στον κυβερνοχώρο που σχετίζονται με την διοργάνωση, όχι όμως απαραίτητα λόγω του προβλήματος των Wi-Fi hotspot.\nΗ έρευνα, που διεξήχθη από την Lastline στο Infosecurity Europe 2018, διαπίστωσε ότι το 72% των επαγγελματιών ασφαλείας πιστεύει ότι μια επίθεση είναι πιθανή, δεδομένου ότι διεθνή γεγονότα υψηλού προφίλ είναι σχεδόν πάντα στόχος για τους hackers.\nΑπό αυτούς το 70% αναμένει ότι οι κακόβουλοι χρήστες θα επικεντρωθούν σε υποδομές δικτύου που μπορεί να γίνει επίθεση DDoS, σε μια προσπάθεια να διαταράξουν τα social media sites. Λιγότερο από το ήμισυ (44%) πιστεύουν ότι θα επικεντρωθούν σε επιθέσεις μέσω phising email και ένα 47% αναφέρεται σε καμπάνιες που θα αφορούν smartphones (Android,IOS,Windows κλπ).\nΟ κόσμος έχει δει επιθέσεις DDoS σε παγκόσμια αθλητικά γεγονότα, αναφερόμενοι κυρίως στους Χειμερινούς Ολυμπιακούς Αγώνες στη Νότια Κορέα. Αρκετοί βέβαια, ισχυρίζονται πως θα συμβαίνουν συχνά τέτοια φαινόμενα από δω και πέρα. “Δεν προκαλεί έκπληξη το γεγονός ότι έχουν προβλεφθεί περαιτέρω επιθέσεις για το Παγκόσμιο Κύπελλο της FIFA που ξεκινά σήμερα”, δήλωσε ο Andrew Lloyd, πρόεδρος της Corero Network Security. “Με δεδομένη τη σημερινή γεωπολιτική κατάσταση, το Παγκόσμιο Κύπελλο ποδοσφαίρου παρουσιάζει μια ευκαιρία για επιθέσεις εθνικής σημασίας.”\nFifa World Cup 2018:Αρκετά πιθανή μια κυβερνοεπίθεση στην διοργάνωση was last modified: Ιούνιος 16, 2018, 2:46 μμ by SecNews\nUpdated on 16 Ιουνίου | 14:46 by SecNews\nΚατηγορία: securityΕτικέτα: hackers, phising:\nPrevious Post: « To AI μπορεί να συμβάλει στην απόδοση δικηγορικών εταιρειών κατά 50%\nNext Post: HealthEquity: Data breach εκθέτει στοιχεία 23.000 πελατών »


Τζήμας: «Φυσικά δεν χαλαρώνουμε» – Infobasket\nΤζήμας: «Φυσικά δεν χαλαρώνουμε»\n17/04/2012 17/04/2012 infobasket\nΔιακοπές τέλος για τον Αίολο με τους παίκτες της τρικαλινής ομάδας, έπειτα από ένα πενθήμερο χαλάρωσης, να ξεκινούν την προετοιμασία τους για το κυριακάτικα παιχνίδι με τη ΜΕΝΤ.\nΟ Αίολος μπορεί να έχει εξασφαλίσει την άνοδο αλλά όπως τόνισε ο Γιάννης Τζήμας σε δηλώσεις του στον « Π. Λόγο» ανέφερε ότι στόχος τους είναι η καλύτερη επίδοση στην ιστορία της Β’ εθνικής.\n«Μετά από ένα μακρύ πρωτάθλημα έχουμε απολογισμό 24 νίκες και 2 μόλις ήττες. Οι αθλητές έκαναν τεράστια προσπάθεια και δίκαια έφτασαν στην αγωνιστική υπέρβαση.\nΣίγουρα η ομάδα διαθέτει ποιότητα κάτι που φάνηκε ακόμη και στα πιο δύσκολα παιχνίδια αλλά και στις έδρες των βασικών συνδιεκδικητών για την άνοδο.\nΕίναι κρίμα πάντως που προέκυψε η μεγάλη διακοπή γιατί είχαμε κάνει πολύ καλή δουλειά το τελευταίο διάστημα και ανεβάσαμε ιδιαίτερα στροφές παρουσιάζοντας εξαιρετικό μπάσκετ. Ωστόσο, κανείς δεν χάνει όταν δουλεύει και τα οφέλη της τωρινής προσπάθειας θα φανούν και στην Α2.\nΠάντως το πρωτάθλημα δεν έχει τελειώσει ακόμη και φυσικά δεν χαλαρώνουμε. Μας περιμένουν δύσκολα παιχνίδια κυρίως με την ΜΕΝΤ αλλά και με Ηράκλειο και Νίκη, δυο ομάδες δηλαδή που παλεύουν για την άνοδο.\nΕμείς λοιπόν θα πρέπει να σταθούμε στο ύψος των περιστάσεων και να παίξουμε παντού για τις νίκες. Ασφαλώς θέλουμε να τερματίσουμε πρώτοι και να πετύχουμε την καλύτερη επίδοση στην ιστορία της Β’ Εθνικής»\n← Τα προκριματικά των Εφήβων στη Χαλκίδα\nΜύθου: «Θα πάμε χωρίς άγχος» →


Ανακλήθηκε η παράλογη διίωξη των 10 αστυνομικών. ~ enstoloi.gr, Τμήμα Σωμάτων Ασφαλείας ΣΥΡΙΖΑ Αστυνομία Λιμενικό , Πυροσβεστική\nΜετά και από τη μεγάλη έκταση που πήρε το θέμα και απο πίεση της Ένωσης Λάρισας και της Ομοσπονδίας, το Αρχηγείο της ΕΛ.ΑΣ ευτυχώς απέσυρε τη δίωξη που είχε ασκήσει ο Αστυνομικός\nΔιευθυντής Λάρισας σε βάρος 10 αστυνομικών. Η δίωξη ασκήθηκε επειδή άγνωστος έκλεψε πινακίδα πινακίδας απο την Ε.Ο. και ο κύριος Διευθυντής έκρινε σκόπιμο να τιμωρήσει όλους τους αστυνομικούς που περιπολούσαν στην περιοχή.\nΑυτά είναι τα παράλογα που επικρατούν στα Σώματα Ασφαλείας και φυσικά είναι καλά μελετημένα.\nΑμέσως μετά τη δημοσιοποίηση από το Σωματείο μας της ανωτέρω σχετικής καταγγελίας, όσον αφορά τις μαζικές απευθείας κλήσεις σε απολογία σχεδόν ολόκληρου του Α.Τ. Αγιάς, διατάχθηκε αντ΄αυτού η διενέργεια ΠΔΕ προς αναζήτηση τυχόν συγκεκριμένων ευθυνών, αν τελικά υπάρχουν και όχι σωρηδόν και άκριτα όπως επιχειρήθηκε.\nΤο Σωματείο μας ευχαριστεί την\nΟμοσπονδία για τη παρέμβαση της καθώς επίσης και το Αρχηγείο Ελληνικής Αστυνομίας, οι αρμόδιοι του οποίου σκέφτηκαν και ενήργησαν σύμφωνα με τη κοινή λογική.\nΗ Ένωση Αστυνομικών Λάρισας δηλώνει παρούσα ,πάντα στο πλευρό σας ,έτοιμη να σας βοηθήσει σε κάθε δίκαιο αίτημα σας.


Μία παρέα παιδιών σήκωσε… αέρα αισιοδοξίας!\nΤρίτη, 02 Οκτωβρίου 2018 18:02\n«Τα ίχνη» από την ομάδα Ακορντεόν της ΚΕΔΑ\nΥπάρχουν στιγμές που αναζητάμε κάτι «μικρό» και όμορφο στη ζωή μας. Κάτι που θα μας αλλάξει την καθημερινότητα και θα μας κάνει να νιώθουμε πιο όμορφα με τον εαυτό μας. Όλοι, λίγο ή πολύ, ψάχνουμε να βρούμε τέτοια «μικρά» πραγματάκια που ισορροπούν όλον εκείνο τον αρνητισμό που βλέπουμε γύρω μας και μας χαρακτηρίζουν ως ανθρώπους. Μας κάνουν μοναδικούς. Προσωπικότητες. Και πρωταγωνιστές.\nΚάτι τέτοιο βρήκαν μέσω της παράστασης «Τα Ίχνη» τα παιδιά της ομάδας Ακορντεόν της Κοινωφελούς Επιχείρησης του Δήμου Αγρινίου. Η όλη προετοιμασία της παράστασης, η γνωριμία με τη σκηνή, η παράσταση, η μουσική, το τραγούδι, το χειροκρότημα του κόσμου και η μετέπειτα αναγνώριση είναι μερικά από τα διαφορετικά στοιχεία που βρήκαν τα εννέα παιδιά της ομάδας, τα οποία απολαμβάνουν την επιτυχία τους και μιλούν στην “Αναγγελία” γι’ αυτήν…\nΚΕΙΜΕΝΟ: Κωνσταντίνος Φλωρόπουλος\nΦΩΤΟΓΡΑΦΙΑ: Πάνος Καλτσάς\nΗ Ερμιόνη, η Μαριλένα, η Ευθυμία, ο Ανδρέας, ο Βασίλης, ο Ταξιάρχης, ο Κωστής και οι δύο Δημήτρηδες έδωσαν χαρά κι ελπίδα στο κοινό που κατέκλυσε την αίθουσα του Δημοτικού Θεάτρου εκείνο το βράδυ της Τετάρτης (12/9/18). Παρήγαγαν αέρα αισιοδοξίας, με τον ίδιο τρόπο που το ακορντεόν… παράγει αέρα με τη φυσούνα του! Μιλάμε για μία πραγματικά «καλοκουρδισμένη» παρέα μαθητών, η οποία έκανε πολλούς θεατρόφιλους να πουν «τέτοια παράσταση δεν ξανάγινε»… Μιλάμε για μία παράσταση που σημείωσε απροσδόκητη επιτυχία. Παράσταση που, πολλές φορές, δεν βλέπεις ούτε από επαγγελματίες!\nΟι… σπαστές πρόβες\nΌταν βλέπεις ένα τόσο καλό αποτέλεσμα, υποθέτεις ότι όλα ήταν εύκολα και ότι όλα κυλούσαν… ρόδινα στις πρόβες. Η αλήθεια είναι πως η επικεφαλής της ομάδας και σκηνοθέτης του έργου, η Μαίρη Τσιρώνη, έπρεπε να υπερπηδήσει πολλά (αναπόφευκτα) εμπόδια. Όταν μία ομάδα αποτελείται από παιδιά διαφορετικών ηλικιών προκύπτουν προβλήματα χρόνου και συντονισμού. Οι πρόβες έγιναν… σπαστές! Σε μικρά-μικρά κομμάτια, τα οποία εν τέλει ενώθηκαν. Η ομάδα είχε απόντες στις πρόβες, δεδομένου των δυσκολιών που επιφέρει το καλοκαίρι, αλλά και οι μαθητικές υποχρεώσεις της άνοιξης (σχολείο, φροντιστήριο, εξετάσεις κ.λπ.).\nΔουλεύτηκαν ξεχωριστά τα ακορντεόν (!), «μπήκαν» το μπουζούκι και τα κρουστά κι εν τέλει προστέθηκε το κείμενο και τα τραγούδια, δημιουργώντας ένα υπέροχο μουσικοθεατρικό παζλ, το οποίο καταχειροκροτήθηκε από το κοινό του Αγρινίου, που ζητούσε και ζητά να επαναληφθεί η παράσταση! Η συγκίνηση στο κοινό ήταν έκδηλη μετά το τέλος της παράστασης, ενώ και οι πρωταγωνιστές αυτής της βραδιάς, τα παιδιά, δεν μπορούσαν να κρύψουν την χαρά τους.\n«Η παράσταση», βέβαια, «δεν θα μπορούσε ποτέ να έχει γίνει χωρίς την κυρία Μαίρη Τσιρώνη» λένε οι μαθητές της και ξεκαθαρίζουν: «Χωρίς την κυρία Μαίρη η παράσταση δεν θα είχε τέτοια επιτυχία. Δεν θα παιζόταν καν»…\nΜέσα σε μία ομάδα, όλοι διατηρούν το «εγώ» τους. Αυτό όμως που είχε σημασία στην ομάδα Ακορντεόν είναι ότι όλοι προέταξαν το «εμείς», έστω κι αν κάποιοι χρειάστηκαν λίγη παραπάνω… πειθώ για να πειστούν για το όλο εγχείρημα.\n«Η παράσταση μπήκε πάνω απ’ όλα» αναφέρουν από κοινού οι μαθητές της ομάδας. Οι εγωισμοί βγήκαν εκτός συνάρτησης, το κλίμα ήταν πολύ καλό στις πρόβες και η παρέα είχε γίνει πια μία οικογένεια. Ως τέτοια ανέβηκε στη σκηνή του ΔηΠεΘε.\nΜικροί και… μικρότεροι «τα βρήκαν» σχεδόν σε όλα και ο ένας πείραζε τον άλλον με πρωτεργάτη το μεγάλο πειραχτήρι της παρέας Ανδρέα Φούκα! Στο… αντίθετο άκρο, φέρνοντας τις ισορροπίες, ήταν η Μαριλένα Ευστρατίου, η οποία, όπως την χαρακτηρίζει η κα. Τσιρώνη, ήταν η «ήρεμη δύναμη» της ομάδας… Η περίσσια ωριμότητα που επέδειξαν οι μικροί της ομάδας (Κωστής Κατσακιώρης, Δημήτρης Σκόνδρας, Δημήτρης Λανόπουλος) βοήθησε να γνωρίσουν και να δέσουν γρήγορα με τους μεγαλύτερους, οι οποίοι λίγο – πολύ γνωρίζονταν από πριν. Τα δύο αδέρφια, η Ευθυμία και ο Ταξιάρχης Μηλιώνης, παρ’ όλες τις διαφορές τους και τις… αδερφικές τους διαφωνίες, ήταν ένα ακόμη όμορφο και ιδιαίτερο κομμάτι του παζλ. Οι εκπληκτικές φωνές της Ερμιόνης Μπάδα και του Ανδρέα Φούκα απογείωσαν την παράσταση, ενώ ο συντονισμός των οργάνων από τον – ελαφρώς – πιο έμπειρο Βασίλη Χαμαλέτσο έφεραν ένα μοναδικό και συγκινητικό αποτέλεσμα. Ο καθένας από τα παιδιά «έβαλε το λιθαράκι του», που λέμε, ώστε το κοινό ν’ απολαύσει μία μοναδική παράσταση, η οποία πιθανώς θα συμμετάσχει και σε Φεστιβάλ θεάτρου στην Τουλούζ της Γαλλίας! «Εννοείται ότι θα πάμε όλοι μαζί στη Γαλλία. Δεν θα λείψει κανείς μας» λένε με χαμόγελο τα παιδιά, που… ήδη ονειρεύονται την συμμετοχή τους στο Φεστιβάλ.\nΗ πίστη στην παράσταση και το μεράκι που άλλαξε τις ισορροπίες\nΌσο περνούσαν οι μέρες στις πρόβες, όλα τα παιδιά πίστευαν όλο και περισσότερο στις δυνάμεις τους, αλλά και στην ίδια την παράσταση. Ψάχνοντας… τα βήματά τους στις πρόβες, βρήκαν και την απαραίτητη πίστη που χρειαζόταν το δύσκολο εγχείρημα της Μαίρης Τσιρώνη. Τα παιδιά, με τον καιρό, πίστεψαν όσο τίποτα στην παράσταση. Υπήρχε δε μία μεγάλη σιγουριά στις δυνάμεις τους, η οποία, όπως λένε, έπαιξε καθοριστικό ρόλο για την επιτυχία. Η ομαδικότητα βοήθησε επίσης, αλλά «εκείνο που έκανε τη μεγάλη διαφορά ήταν το μεράκι για δουλειά» λένε αποφασιστικά τα παιδιά! Κανένας δεν υστέρησε σε αυτό το κομμάτι και όλοι έδωσαν τον καλύτερό τους εαυτό, ώστε να βγει το ιδανικό αποτέλεσμα πάνω στη σκηνή.\nΤο άγχος ήταν ο μοναδικός ανασταλτικός παράγοντας στην όλη προσπάθεια. Καθένα από τα παιδιά είχε το δικό του άγχος για την σκηνή. Άγχος που, όπως λένε, ξεπεράστηκε γρήγορα και «όλα κύλησαν όμορφα»…\nΤα παιδιά «άφησαν τα ίχνη τους» πάνω στη σκηνή του ΔηΠεΘε. Και θα έχουν να θυμούνται: Την εμπειρία της οικογένειας αυτής, της παράστασης και την «ανατριχίλα που ένιωσαν όταν άκουσαν το θερμότατο χειροκρότημα του κόσμου» στο τέλος της παράστασης. «Το κοινό ήθελε να συνεχίσουμε να παίζουμε, γι’ αυτό και επαναλάβαμε “Τα Ίχνη” ανέφερε χαρακτηριστικά ο εκ των πρωταγωνιστών της παράστασης Ανδρέας Φούκας. Όλο εκείνο το βράδυ έχει χαραχτεί ανεξίτηλα μέσα σε αυτά τα παιδιά, που, με το όλο πρότζεκτ, το διασκέδασαν και το χάρηκαν.\nΑυτά τα παιδιά, κοιτώντας το μέλλον, δεν μπορούν να δουν τον εαυτό τους χωρίς τη μουσική. «Είναι κομμάτι της ζωής μας» προτάσσουν και υποστηρίζουν ότι, έστω και ερασιτεχνικά, επιθυμούν να συνεχίσουν την ενασχόλησή τους με αυτήν: «Με τη μουσική δημιουργείς. Η μουσική σε κάνει να νιώθεις όμορφα»…\nΣκηνοθεσία, μουσική σύνθεση του τραγουδιού ‘Τα Ίχνη’ και καλλιτεχνική επιμέλεια της παράστασης έκανε η Μαίρη Τσιρώνη. Στο τραγούδι ήταν η Ερμιόνη Μπάδα και ο Ανδρέας Φούκας. Ακορντεόν έπαιξαν οι Βασίλης Χαμαλέτσος, Κωστής Κατσακιώρης, Δημήτρης Σκόνδρας, Δημήτρης Λανόπουλος, Ευθυμία Μηλιώνη. Την Ομάδα συνόδευσαν και οι μαθητές Ταξιάρχης Μηλιώνης (μπουζούκι) και Μαριλένα Ευστρατίου (κρουστά).\nΤα κείμενα της παράστασης (όπως και οι στίχοι του τραγουδιού ‘Τα Ίχνη’) ήταν του Παντελή Φλωρόπουλου.\nΑπό αριστερά προς τα δεξιά: Ανδρέας Φούκας, Βασίλης Χαμαλέτσος, Κωστής Κατσακιώρης, Δημήτρης Σκόνδρας, Μαίρη Τσιρώνη, Ευθυμία Μηλιώνη, Ταξιάρχης Μηλιώνης, Δημήτρης Λανόπουλος, Μαριλένα Ευστρατίου και Ερμιόνη Μπάδα.


Οι «παράξενες» εκλογές της Ευρώπης | ΤΟ ΠΟΝΤΙΚΙ\n«Ολλανδία, ω, Ολλανδία είσαι μια πρωταθλήτρια» - Πανηγυρίζει η Μέρκελ - Το tweet του προσωπάρχη της\nNέο χαστούκι στον Τραμπ: Η Χαβάη ανέστειλε το αναθεωρημένο αντιμεταναστευτικό διάταγμα του\n16.3.2017 / ΒΑΣΙΛΗΣ ΓΑΛΟΥΠΗΣ\nΔημοσιεύτηκε στο ΠΟΝΤΙΚΙ, τεύχος 1960 στις 16-3-2017\nΟι «παράξενες» εκλογές της Ευρώπης\nΉταν μια ακόμη σκληρή εβδομάδα δοκιμασίας για την Ευρώπη. Οι σχέσεις της Ολλανδίας με την Τουρκία οδηγήθηκαν στα άκρα, με εμπλοκή και της Γερμανίας, ενώ η Ε.Ε. αποφάσισε να παγώσει η χρηματοδότηση των ενταξιακών διαδικασιών της χώρας του οργισμένου Ερντογάν.\nΚάλπες στην Ολλανδία χθες, στην Τουρκία στις 16 Απριλίου για το δημοψήφισμα που ήδη προκαλεί εκνευρισμό στην Ευρώπη, προεδρικές εκλογές στη Γαλλία στη συνέχεια και γερμανικές το φθινόπωρο. Με το θερμόμετρο στο «κόκκινο». Έχει παρατηρηθεί ότι, παραδοσιακά, η Ολλανδία είναι ο προπομπός των εξελίξεων στη Γηραιά Ήπειρο δείχνοντας τις τάσεις που στη συνέχεια ακολουθούν η Κεντρική και Βόρεια Ευρώπη:\n- Η αριστερή μαθητική επανάσταση στην Ολλανδία ήρθε νωρίς, το 1966.\n- Ο Ολλανδός πρωθυπουργός Βιμ Κοκ, εκλεγμένος το 1994, υποστήριξε τον Τρίτο Δρόμο στην κεντροαριστερή πολιτική πριν τους Τόνι Μπλερ στη Βρετανία και Γκέρχαρντ Σρέντερ στη Γερμανία.\n- Ο αντιμουσουλμανικός λαϊκισμός ξεκίνησε στην Ολλανδία νωρίτερα από κάθε άλλη χώρα της Ευρώπης.\n- Το 2002 η χώρα εξέλεξε μια κεντροδεξιά κυβέρνηση, πάλι προμηνύοντας αυτό που θα ακολουθούσε σε Γερμανία και Βρετανία.\nΜετά την ανακοίνωση των επίσημων αποτελεσμάτων από το Εκλογικό Συμβούλιο στις 21 Μαρτίου, το νέο Κοινοβούλιο θα ορίσει στις 23 Μαρτίου ποιος θα λάβει την εντολή σχηματισμού κυβέρνησης. Αυτό θα γίνει μέσω συζητήσεων μεταξύ των αρχηγών των κομμάτων, μια διαδικασία που ενδέχεται να διαρκέσει εβδομάδες ή και μήνες. Σύμφωνα με τα ολλανδικά μέσα ενημέρωσης, συνήθως περνάνε ακόμα και τρεις μήνες προτού αναλάβει τα καθήκοντά της κάθε φορά η νέα κυβέρνηση.\nΗ πολιτική κουλτούρα συγκυβερνήσεων στην Ολλανδία, άλλωστε, είναι γνωστή για τις διάφορες ομάδες συμφερόντων που επιδίδονται σε ατέλειωτες διαπραγματεύσεις για να φτάσουν σε συμβιβασμό μεταξύ τους. Στις προηγούμενες ολλανδικές εκλογές υπήρξαν δύο μεγάλα κόμματα, από τα δεξιά κι από τα αριστερά, ενώ το ολλανδικό Κοινοβούλιο αναφέρει στον ιστότοπό του: «Όλες οι κυβερνήσεις μετά τον Β' Παγκόσμιο Πόλεμο ήταν κυβερνήσεις συνασπισμού, τις οποίες στήριζαν δύο ή περισσότερα κόμματα για να λάβουν την πλειοψηφία».\nΗ επιρροή του Βίλντερς\nΟι μακρές διαπραγματεύσεις μεταξύ των κομμάτων για σχηματισμό κυβέρνησης είναι σχεδόν παράδοση στην Ολλανδία. Ωστόσο, αυτό το είδος των κυβερνήσεων «συμβιβασμού» φαίνεται να έχει κουράσει τους Ολλανδούς ψηφοφόρους.\nΌπως και να έχει, πάντως, οι επιρροές του ακροδεξιού αντιισλαμιστή Γκέερτ Βίλντερς στα άλλα κόμματα είναι εμφανείς εδώ και αρκετούς μήνες. Ελάχιστοι πολιτικοί αποτολμούν πια στην Ολλανδία να ψελλίσουν μια θετική λέξη για την Ευρώπη ή για τους πρόσφυγες. Τα κόμματα σε όλο το πολιτικό φάσμα χρησιμοποιούν πλέον ευρέως την έννοια «προοδευτικός πατριωτισμός», μια πιασάρικη φράση που δεν έχει κάποιο σαφές περιεχόμενο και ουσιαστικά αποτελεί απόπειρα πολιτικής ισορροπίας.\nΑυτό που σίγουρα κατάφερε ήδη, λοιπόν, ο Βίλντερς, ανεξαρτήτως του αποτελέσματος στις εκλογές της Τετάρτης ή των κομμάτων που θα σχηματίσουν τη νέα κυβέρνηση, είναι να σέρνει την πολιτική ατζέντα της χώρας του πίσω από τη δική του. Οι συγκεκριμένες εκλογές θεωρήθηκαν εξ αρχής ένα τεστ για τη δύναμη του ευρωπαϊκού λαϊκισμού στην εποχή του Brexit και του Ντόναλντ Τραμπ, εν όψει κι άλλων εκλογών στην Ε.Ε. τους επόμενους μήνες.\nΣήμερα, πάντως, η οικονομία της Ολλανδίας βρίσκεται σε άνοδο και δεν πιέζεται από τις συνέπειες της κρίσης όπως άλλες ευρωπαϊκές οικονομίες. Το ΑΕΠ αυξήθηκε κατά 2,1% το 2016 και η Κεντρική Τράπεζα περιμένει ακόμη μεγαλύτερη αύξηση για το 2017. Οι Ολλανδοί απολαμβάνουν ένα καλό σύστημα υγείας και γενναιόδωρες συντάξεις. Αυτά τα δύο και η μετανάστευση απασχολούν περισσότερο τους Ολλανδούς πολίτες, σύμφωνα με έρευνα της δημοσκοπικής εταιρείας Ipsos.\nΓια τους περισσότερους Ολλανδούς, πάντως, αυτές ήταν οι πιο παράξενες εκλογές που έχουν δει ποτέ, καθώς συμμετείχαν διάφορα μικρά κόμματα, για κάθε γούστο, τα οποία ξεφύτρωσαν προσφάτως:\n- Το Geenpeil, το οποίο προσφέρει την... πρωτοτυπία να μην έχει πρόγραμμα. Αντιθέτως υπόσχεται ότι θα ρωτάει τα μέλη του, μέσω online interface, για το πώς να ψηφίζει σε κάθε νομοσχέδιο.\n- Το Φόρουμ για τη Δημοκρατία (FVD), που είναι καθαρά ευρωσκεπτικιστικό.\n- Το κόμμα Για την Ολλανδία (VNL), ένα αντιμεταναστευτικό κόμμα, που επιπροσθέτως υπόσχεται και περικοπές φόρων. Ιδρυτής του είναι ένας κωμικός.\n- Το Κόμμα των Ζώων.\n- Το 50 Plus, που είναι το κόμμα των συνταξιούχων.\n- Το Denk, που απευθύνεται κυρίως σε μετανάστες από την Τουρκία και το Μαρόκο.\nΝα σημειωθεί πάντως ότι στην Ολλανδία δεν υπάρχει μίνιμουμ όριο για την είσοδο ενός κόμματος στη Βουλή.\nΣε ό,τι αφορά το μετεκλογικό παζάρι, κάθε άλλο μεγάλο κόμμα έχει αποκλείσει εκ των προτέρων οποιοδήποτε ενδεχόμενο συνασπισμού με τον Βίλντερς, ο οποίος, σύμφωνα με τους αναλυτές, έτσι κι αλλιώς δεν θέλει να γίνει πρωθυπουργός, διότι κάτι τέτοιο θα του χαλούσε την εικόνα του αουτσάιντερ. Η προηγούμενη ανάμειξή του με την εξουσία ήταν όταν στήριζε την κυβέρνηση μειοψηφίας του Ρούτε από το 2010 έως το 2012. Τότε ο Βίλντερς αποχώρησε μη θέλοντας να υποστεί το πολιτικό κόστος αντιδημοφιλών μέτρων λιτότητας. Από την άλλη ο Ρούτε, που σημείωσε άνοδο ειδικά τις τελευταίες εβδομάδες πριν από τις κάλπες, θα χρειαστεί κι αυτός περισσότερα από δύο κόμματα για να σχηματίσει κυβέρνηση.\nΣτην τελική ευθεία η Γαλλία\nΟι πιο κρίσιμες εκλογές στην Ευρώπη, όμως, για το 2017, ακόμα κι από τις γερμανικές, θεωρούνται αυτές που θα γίνουν το επόμενο δίμηνο στη Γαλλία, σε μια χώρα όπου επί της ουσίας λίγα έχουν αλλάξει εδώ και δεκαετίες. Η εξουσία ανακυκλώνεται μεταξύ των καθιερωμένων κομμάτων της Κεντροδεξιάς και της Κεντροαριστεράς. Μέχρι τώρα. Οι φετινές προεδρικές εκλογές θα είναι τεράστιας σημασίας, με επιπτώσεις που θα φτάνουν πολύ μακρύτερα από τα γαλλικά σύνορα.\nΤο Σοσιαλιστικό και το Ρεπουμπλικανικό κόμμα, που είχαν σταθερά την εξουσία από το 1958, μπορεί, σύμφωνα με τις τελευταίες δημοσκοπήσεις, να «εξουδετερωθούν» από τον πρώτο γύρο στις 23 Απριλίου. Οι Γάλλοι μάλλον θα διαλέξουν ανάμεσα στη Λεπέν, την ηγέτιδα του Εθνικού Μετώπου, και τον Μακρόν, ηγέτη ενός κινήματος (En Marchel) το οποίο ίδρυσε πριν από μόλις έναν χρόνο.\nΚαι τα δύο φαβορί κινούνται πέραν της mainstream πολιτικής. Οι εκλογές αυτές, άλλωστε, είναι το χαρακτηριστικότερο παράδειγμα μιας νέας παγκόσμιας τάσης: ότι ο παλιός διαχωρισμός μεταξύ Δεξιάς - Αριστεράς είναι όλο και λιγότερο σημαντικός για τους ψηφοφόρους. Ο σημαντικός διαχωρισμός πλέον είναι αυτός μεταξύ «ανοικτού» και «κλειστού».\nΗ ανακατάταξη που θα προκύψει από τις γαλλικές εκλογές θα μπορούσε είτε να αναζωογονήσει την Ευρωπαϊκή Ένωση είτε να την τινάξει στον αέρα. Η Ευρώπη μπορεί να επιβιώσει από την απώλεια της Βρετανίας, αλλά όχι της Γαλλίας.\nΟ σοσιαλιστής απερχόμενος πρόεδρος Φρανσουά Ολάντ είναι τόσο αντιδημοφιλής ώστε δεν κατεβαίνει καν για να διεκδικήσει την επανεκλογή του. Ο Ρεπουμπλικανός υποψήφιος Φιγιόν, με το τολμηρότατο πρόγραμμα «θεραπείας», όπως η δέσμευσή του να κόψει 500.000 θέσεις εργασίας στο γαλλικό Δημόσιο, αρχικά μπήκε ηγετικά στον προεκλογική κούρσα. Όμως είδε τις πιθανότητές του να γκρεμίζονται την 1η Μαρτίου όταν ο ίδιος αποκάλυψε ότι διεξάγεται επίσημη έρευνα για το ότι έδωσε 1 εκατ. ευρώ δημόσιου χρήματος ως αργομισθία στη σύζυγο και τα παιδιά του. Δεν αποσύρθηκε, αλλά οι πιθανότητές του να κερδίσει έχουν μειωθεί δραματικά.\nΟ θυμός των ψηφοφόρων πυροδοτείται περαιτέρω από τη δυσαρέσκειά τους για τη συνολική κατάσταση της Γαλλίας:\n- Δημοσκόπηση το 2016 κατέγραψε ότι οι Γάλλοι είναι οι πιο απαισιόδοξοι διεθνώς, καθώς το 81% θεωρεί ότι ο κόσμος γίνεται χειρότερος και μόλις το 3% λέει ότι βελτιώνεται.\n- Η οικονομία σέρνεται εδώ και καιρό. Το κράτος της απορροφά το 57% του ΑΕΠ.\n- Το ένα τέταρτο των νέων Γάλλων είναι άνεργοι. Από αυτούς που έχουν δουλειές, λίγοι έχουν το είδος της σταθερής εργασίας που απολάμβαναν οι γονείς τους.\nΗ υψηλή φορολόγηση έχει οδηγήσει στο εξωτερικό, κυρίως στο Λονδίνο, όσους ήθελαν να ασχοληθούν με κάποιου είδους επιχείρηση.\nΤα τελευταία 15 χρόνια οι οικονομίες των δύο βασικών ατμομηχανών της Ευρώπης, Γαλλίας και Γερμανίας, δεν ευημερούν παράλληλα. Το 2002 οι δυο χώρες είχαν σχεδόν ισόποσο κατά κεφαλήν ΑΕΠ. Η Γερμανία, επί Σρέντερ, άρχισε να προβαίνει σε μεταρρυθμίσεις. Η Γαλλία, υπό τον Σιράκ, όχι. Σήμερα οι Γερμανοί έχουν 17% μεγαλύτερη αγοραστική δύναμη κατά κεφαλήν. Στη Γαλλία τα εργατικά κόστη αυξήθηκαν γρηγορότερα απ' όσο στη Γερμανία αποτρέποντας τη δημιουργία σταθερών θέσεων εργασίας και υπονομεύοντας την ανταγωνιστικότητα. Το μερίδιο της Γαλλίας στις εξαγωγές αγαθών μεταξύ των χωρών της Ε.Ε. έπεσε από 13,4% σε 10,5%.\nΌμως τα προβλήματα είναι ακόμη πιο περίπλοκα. Η Γαλλία έχει υποστεί επαναλαμβανόμενες τρομοκρατικές επιθέσεις, γεγονός που έσπασε το ηθικό των πολιτών, τους εξανάγκασε να ζουν υπό διαρκή κατάσταση συναγερμού και αποκάλυψε το βαθύ χάσμα νοοτροπίας και κουλτούρας στη χώρα με τη μεγαλύτερη μουσουλμανική κοινότητα στην Ευρώπη.\nΠολλά από τα προβλήματα συσσωρεύονται επί δεκαετίες, αλλά ούτε η Κεντροαριστερά ούτε η Κεντροδεξιά κατάφεραν να τα αντιμετωπίσουν.\n- Η τελευταία σοβαρή απόπειρα της Γαλλίας να κάνει οικονομικές μεταρρυθμίσεις ήταν στα μέσα της δεκαετίας του 1990 υπό την προεδρία του Ζακ Σιράκ. Κατέρρευσαν μπροστά σε μαζικές απεργίες.\n- Ο Σαρκοζί εμφανιζόταν ιδιαίτερα φιλόδοξος, αλλά η ατζέντα του τερματίστηκε από την οικονομική κρίση το 2007-2008.\n- Ο Ολάντ έκανε μια τραγική αρχή, όταν εισήγαγε έναν ανώτατο φορολογικό συντελεστή 75%. Έκτοτε η δημοφιλία του κατρακύλησε τόσο πολύ, ώστε δεν μπορούσε να φέρει τίποτα σε πέρας.\nΠού το πάει η Γαλλία\nΚαι η Λεπέν και ο Μακρόν αντλούν ψήφους από την απογοήτευση και τον θυμό του κόσμου για την «παλιά» πολιτική σκηνή. Και οι δυο αντιπροσωπεύουν μια αποκήρυξη του στάτους κβο. Όμως προσφέρουν διαμετρικά αντίθετες συνταγές για το πού πρέπει να πάει η Γαλλία.\nΗ Λεπέν με την ακροδεξιά ρητορική της, έστω και πιο καμουφλαρισμένη προεκλογικά για να ψαρέψει ψήφους, ρίχνει το φταίξιμο σε έξωθεν δυνάμεις, υπόσχεται έναν συνδυασμό περισσότερων φραγμών σε οικονομία, εμπόριο και μεγαλύτερο κοινωνικό κράτος. Έχει καταφέρει να απομακρυνθεί από το άγρια αντισημιτικό παρελθόν του κόμματός της και, με σκοπό να πλασαριστεί ως λιγότερο ακραία, έδιωξε τον πατέρα της από το Εθνικό Μέτωπο που ο ίδιος είχε ιδρύσει.\nΗ Λεπέν περιγράφει την παγκοσμιοποίηση ως την απειλή για τις δουλειές των Γάλλων, τους μουσουλμάνους ως εν δυνάμει τρομοκράτες και την Ευρώπη ως «ένα αντιδημο- κρατικό τέρας». Υπόσχεται να κλείσει πολλά από τα τζαμιά, να διακόψει κάθε ροή μεταναστών, να εμποδίσει το εξωτερικό εμπόριο, να αντικαταστήσει το ευρώ με ένα νέο γαλλικό φράγκο και να κάνει δημοψήφισμα για έξοδο της Γαλλίας από την Ε.Ε.\nΟ Μακρόν στέκεται στον αντίποδα. Θεωρεί ότι η Γαλλία θα γίνει ισχυρότερη μόνο αν ανοιχτεί κι άλλο. Τάσσεται υπέρ του εμπορίου, υπέρ του ανταγωνισμού, υπέρ της μετανάστευσης και υπέρ της Ε.Ε. Αξίζει να σημειωθεί ότι το κίνημα του Μακρόν έχει μέχρι στιγμής υποστεί πάνω από 4.000 επιθέσεις χάκινγκ!\nΚυβερνητική κρίση με Λεπέν\nΑν κοιτάξει κάποιος προσεκτικά, κανένας από τους δύο υποψήφιους δεν πείθει ως αουτσάιντερ, ως νέος στην πολιτική. Η Λεπέν έχει ζήσει όλη της τη ζωή στην πολιτική και θεωρείται επιτυχία της το ότι κατόρθωσε να κάνει ένα ακραίο κόμμα κοινωνικά αποδεκτό. Ο Μακρόν ήταν ο υπουργός Οικονομίας του Ολάντ, συνεπώς δεν μπορεί να θεωρηθεί εκτός πολιτικής σκηνής.\nΠρος το παρόν οι δημοσκοπήσεις δείχνουν τη Λεπέν να «παίρνει» τον πρώτο γύρο (με τον Μακρόν, πάντως, να ενισχύεται σταθερά) αλλά να χάνει στον δεύτερο. Όμως σε αυτές τις εκλογές, τα πάντα θα μπορούσαν να συμβούν.\nΣε περίπτωση επικράτησης της Λεπέν, θα προκληθεί κυβερνητική κρίση. Το Εθνικό Μέτωπο θεωρείται εξαιρετικά απίθανο να κερδίσει την πλειοψηφία στις βουλευτικές εκλογές που θα διεξαχθούν τον Ιούνιο, ακόμη κι αν η Λεπέν είναι πρόεδρος.\nΝαι μεν, λοιπόν, η Λεπέν έχει υποσχεθεί να διοργανώσει μέσα στους πρώτους έξι μήνες δημοψήφισμα για έξοδο της Γαλλίας από την Ένωση, ωστόσο θα χρειαστεί να εξασφαλίσει την έγκριση του Κοινοβουλίου για να το κάνει. Κάτι που παραμένει αμφίβολο με τα μέχρι τώρα δεδομένα.


Τομ Μπρέιντι, the comeback - Ειδήσεις - νέα - Το Βήμα Online\nΤομ Μπρέιντι, the comeback\nMόλις 40 ημέρες άντεξε την «αποστράτευση» ο απόλυτος σταρ του American Football.\n«Αγάπησα τo NFL και την καριέρα μου, τώρα ήρθε η ώρα να δώσω τον χρόνο και την ενέργειά μου σε άλλα πράγματα… Σας ευχαριστώ, Patriots Nation. Είμαι πέρα για πέρα ευγνώμων και σας αγαπάω όλους» έγραψε ο Τομ Μπρέιντι στο Twitter, ανακοινώνοντας την 1η Φεβρουαρίου την απόσυρσή του από την ενεργό δράση, έπειτα από 22 γεμάτα χρόνια καριέρας στο κορυφαίο πρωτάθλημα NFL (National Football League). Στα 44 του, ο αμερικανός κουόρτερμπακ των Tampa Bay Buccaneers – των «Πειρατών» της Φλόριντα – και θρύλος του American Football, χορτάτος από τίτλους και αναρίθμητα προσωπικά επιτεύγματα, αποφάσισε να αποσυρθεί.\nΗ είδηση, όπως ήταν λογικό, έκανε τον γύρο του κόσμου. Ομως, 40 ημέρες μετά τη – λιτή – ανακοίνωση για την απόσυρσή του, ο Τομ Μπρέιντι εκπλήσσει τους πάντες και δηλώνει ότι επιστρέφει στην ενεργό δράση: «Αυτούς τους δύο τελευταίους μήνες συνειδητοποίησα ότι η θέση μου είναι ακόμη μέσα στο γήπεδο και όχι στην εξέδρα. Θα έρθει και αυτή η ώρα. Αλλά όχι τώρα. Αγαπάω τους συμπαίκτες και την οικογένεια που με υποστηρίζει. Κάνουν τα πάντα να είναι δυνατά. Επιστρέφω στην Τάμπα για την 23η σεζόν μου. Unfinished business».\nΣτο ΒΗΜΑgazino που κυκλοφορεί μαζί με το «Βήμα της Κυριακής», ο Μάνος Νομικός κάνει μια αναδρομή στη ζωή και στα επιτεύγματα του υπεραθλητή που αποτελεί την ενσάρκωση του American dream.


Ήδη απ' τις 13 Ιανουαρίου, απ' αυτή τη στήλη, τονίζαμε πως δεν είχαν καμιά βάση οι κυβερνητικές «ερμηνείες» των δηλώσεων του γερμανού υπουργού Οικονομικών κ. Β. Σόιμπλε στη «Suddeutsche Zeitung» αναφορικά με το ενδεχόμενο νέου μνημονίου (ή, «προγράμματος» αν προτιμάτε την τεχνοκρατική εκδοχή του όρου) σε περίπτωση μη συμμετοχής του ΔΝΤ. Αν και τότε ο γερμανός ΥΠΟΙΚ τόνιζε ότι «το τωρινό πρόγραμμα προϋποθέτει τη συμμετοχή του ΔΝΤ. Αν συνεχίσουμε μόνοι μας, τότε θα πρέπει να διασφαλίσουμε καλύτερα τα όσα έχουν συμφωνηθεί», το Μέγαρο Μαξίμου έβλεπε πως «πουθενά δεν αναφέρεται σε 4ο μνημόνιο» ο κ. Σόιμπλε, συνεπώς... όλα καλά και προχωρούμε με ό,τι έχουμε ήδη συμφωνήσει. Με ή χωρίς το ΔΝΤ.\nΤρεις μέρες μετά (16 Ιανουαρίου), ο κ. Σόιμπλε έδινε διευκρινήσεις επί των δηλώσεών του. Μιλώντας στη «Wall Street Journal» επισήμαινε πως «εάν δεν καταλήξουμε σε επιτυχή δεύτερη αξιολόγηση και αν το ΔΝΤ δεχθεί τις συνέπειες από αυτό, τότε το τρέχον πρόγραμμα θα ήταν ξεπερασμένο. Το πρόγραμμα συμφωνήθηκε μόνο με την προσδοκία ότι θα συμμετείχε το ΔΝΤ. Εάν ξεπεραστεί, τότε θα βρισκόμασταν σε μια κατάσταση, στην οποία θα έπρεπε να σκεφτούμε κάτι νέο. Δεν θα το συνιστούσα αυτό στην ελληνική κυβέρνηση». Την επομένη (17 Ιανουαρίου), ο κυβερνητικός εκπρόσωπος κ. Δ. Τζανακόπουλος, σε συνέντευξή του στον τηλεοπτικό σταθμό Kontra εκτιμούσε πως ο κ. Σόιμπλε δεν διαφοροποιήθηκε απ' τις αρχικές του δηλώσεις, προσθέτοντας μάλιστα ότι αν επιθυμεί να κάνει συστάσεις σε κάποιον, αυτός πρέπει να είναι το ΔΝΤ και όχι η ελληνική κυβέρνηση, καθώς «εμείς δεν είπαμε να φύγει το ΔΝΤ, εμείς είπαμε να μην ζητά παράλογα πράγματα και να ξεκαθαρίσει την στάση του».\nΣήμερα, ο κ. Σόιμπλε... ξαναχτύπησε. Σε συνέντευξή του στο Bloomberg, έστειλε τις ίδιες «συστάσεις» στην ελληνική κυβέρνηση, τονίζοντας χαρακτηριστικά: «Χωρίς το ΔΝΤ το πρόγραμμα τελειώνει. Και πρέπει να πάρουμε άδεια από τη Βουλή για να διαπραγματευτούμε ένα νέο πρόγραμμα. Γι’ αυτό δεν θα το συμβούλευα στους Έλληνες». Μάλιστα, «χρέωσε» στην ελληνική κυβέρνηση την ευθύνη για τη συμμετοχή ή μή του ΔΝΤ, καθώς... «Το ΔΝΤ βλέπει ότι η Ελλάδα διστάζει να υλοποιήσει όσα συμφωνήθηκαν το Μάιο, γι’ αυτό δεν δέχεται να μπει στο πρόγραμμα».\nΠιο ξεκάθαρα, δε γίνεται να πει «ετοιμαστείτε για 4ο μνημόνιο». Θα έχουν βέβαια δίκιο στο Μέγαρο Μαξίμου αν πουν (ξανά!) ότι «δε μίλησε για 4ο μνημόνιο»: απλώς σε «νέο πρόγραμμα» αναφέρθηκε ο γερμανός ΥΠΟΙΚ. Το οποίο, βεβαίως, δεν είναι απαραίτητο να ονομαστεί «μνημόνιο 4»: μια χαρά θα κάνει τη δουλειά του και «Θανάση» αν το βαφτίσουν! Αφήστε που θα βολεύει θαυμάσια και τον κυβερνητικό εκπρόσωπο κάθε φορά που θα ερωτάται σχετικά. Με ένα «Ποιος Θανάσης;» θα καθαρίζει!\nTags: ΜΕΓΑΡΟ ΜΑΞΙΜΟΥ,\tΜΝΗΜΟΝΙΟ,\tΔΗΜΗΤΡΗΣ ΤΖΑΝΑΚΟΠΟΥΛΟΣ,\tΒΟΛΦΓΚΑΝΓΚ ΣΟΪΜΠΛΕ,\tΔΝΤ,\tSUDDEUTSCHE ZEITUNG,\tΕΡΜΗΝΕΙΑ,\tWALL STREET JOURNAL,\tBLOOMBERG


Σκεψεις για γαμο...ποσο θα παει συνολο; - Σελίδα 2 - Μπλα Μπλα - Insomnia.gr\nΟύτε ο πρώτος αλλά ούτε και ο τελευταίος θα είναι που παντρεύεται χωρίς να υπάρχει σπίτι.Το αν φτάνουν 2 βασικοί μισθοί είναι σχετικό.Αλλο αν παίρνουν 500+500 και άλλο 750+750.Στην πρώτη περίπτωση δεν φτάνουν με παιδί,στην δεύτερη μάλλον φτάνουν.Εξαρτάται τι ζωή θέλουν να κάνουν και τι στερήσεις.\nParhsG 7 αναρτήσεις\nΤότε θα χωρίσουν πριν καν το καταλάβουν οτι παντρεύτηκαν. Διαμονή σε σπίτια γονέων εμπλοκή συγγενών και πεθερών και διάφορα τέτοια έχουν επιφέρει ήδη την αποτυχία του γάμου.\nΦίλος παντρεύτηκε πρόσφατα έκανε πολιτικό γάμο και μετά τραπέζι στο σπίτι σε πολύ στενό κύκλο.\nΤον πολιτικο τον θεωρω βλακεια. Και για το κανε και ενα θρησκευτικο μετα δε νομιζω αν περασουν τα χρονια να θελησουμε..! Το σπιτι ειναι το θεμα,ειναι πιο ευκολο αν μενεις στο δικο σου. Υπομονη λοιπον..\nΕνώ το να κλείσεις εκκλησία, να σε παντρέψει ένας τράγος, να καλέσεις έναν λαό κόσμο και να τους ταΐσεις όλους μετά, με λίγα λόγια να σκάσεις μια Mini περιουσία για ένα πανηγύρι (που υπάρχει και η πιθανότητα να πάει στα σκουπίδια αν χωρίσετε μετά από καιρό) είναι η επιτομή της εξυπνάδας.\nΠολιτικός και από εμένα.\nΌσο για τον βασικό σε ποιον βασικό έχεις μείνει εσύ γιατί ο βασικός αυτήν την στιγμή είναι στο 500αρι.\nΝα αγορασεις σπιτι γιατι?\nΝα βαλεις ενα δανειο 700-800ε το μηνα και να πληρωνεις ενφια και ενα σωρο αλλα που θα βαλουν ?\nΕνοικιακι και Αγιος ο θεος\nΟσο για πολιτικο γαμο και βλακειες καλυτερα να μην κανεις καθολου (το μονο που θα σου προσφερει ειναι τα εξοδα του διαζυγιου, χτυπα ξυλο)\nΑν πιστευεις στο μυστηριο πηγαινε σε ενα ξωκλησι και μετα κανε ενα τραπεζι σε μια ταβερνα στους φιλους και γονεις\nΘα σε πάρει ο μπαμπάς νυφικό από τη σηλια κριθαριωτη, μη λες μεγάλες κουβέντες.\nΣτο θέμα, μετά από ώριμη σκέψη αποφάσισα ότι δεν αξίζει να ξοδέψεις κανα 20000 για καλεσμένους που θα έρθουν οι περισσότεροι μόνο για το τραπέζι.πάνε σε ένα εκκλησάκι οι δύο οικογένειες και τελείωσε\nΑν θες ντε και καλά θρησκευτικό εγώ είμαι μαζί με τον vrwmiaris.\nΤράβα σε ένα μικρό εκκλησάκι μόνο με γονείς αδέρφια κτλ. και μετά κάνε κανα τραπέζι στο σπίτι σου ή σε καμια ταβέρνα για να σου βγει σε λογικά πλαίσια.\nΣε καμία περίπτωση μην κάνεις τις μαλακίες που κάνουν οι περισσότεροι που σκάνε μια περιουσία για να ταΐσουν συγγενείς που σπάνια βλέπουν.\nΑν είναι να χωρίσουν θα το κάνουν είτε παντρευτούν στο δημαρχείο είτε στην Εκκλησία.\nΜε τον γαμο θα βγαλεις λεφτα.\nΕστω καλεις π.χ. 200 ατομα. Για να τους ταισεις αυτους κυμαινεται απο 10 ως 50 ευρω το κεφαλι αναλογα το ποσο πολυτελη γαμο-γλεντι θες να κανεις. Εσυ προφανως εισαι στην κατηγορια των 10 ευρω.\nΑρα 200x10=2000 ευρω\nΝυφικα, κουστουμια, δωρο σε κουμπαρο, στολισμοι κλπ σου βαζω αλλα 3-4 χιλιαδες. Αρα συνολο 5-6 χιλιαδες εξοδα.\nΑπο τους 200 καλεσμενους οι 50 θα ειναι πολυ κοντινοι, ειτε φιλοι ειτε συγγενεις. Βαλε 100 ευρω μεσο ορο δωρο απο αυτους εχουμε 5000.\nΑλλοι 50 ας πουμε θα σου δωσουν 50αρικο. Αρα 2500.\nΟι υπολοιποι 100 ας πουμε σου δινουν μεσο ορο 20 ευρω δωρο δηλαδη 2000.\nΑρα μετα τον γαμο θα εχεις 3-5 χιλιαρικακια στην τσεπη...\nΝυφικα, κουστουμια, δωρο σε κουμπαρο σου βαζω αλλα 2-3 χιλιαδες. Αρα συνολο 4000-5000 εξοδα.\nΟ καθε καλεσμενος ας πουμε θα σου αφησει 30 ευρω μεσο ορο δωρο. Το οποια μαλλον ειναι λιγα αλλα παιρνουμε την χειροτερη περιπτωση. Αρα συνολο 6000.\nΑρα μετα τον γαμο στην χειροτερη θα εχεις 1-2 χιλιαρικακια στην τσεπη...\nΑμ δε... Ξέχασες να υπολογίσεις νυφικό, μακιγιάζ, κομμωτήριο, παπούτσια, κοστούμι, προσκλητήρια, μπομπονιέρες, στέφανα, λαμπάδες με λουλούδια, νυφικές ανθοδέσμες, ανθοστήλες, στόλισμα αυτοκινήτου, δώρο κουμπάρου, στολισμός εκκλησίας, φορέματα για παρανυφάκια, να συνεχίσω?\nΤα αλλαξα λιγο τα ποσα.\nΕξαρταται και απο τους καλεσμενους που θα εχεις. Εγω σε πιθανο γαμο μου π.χ. θα ειχα αρκετα ατομα που θα μου εσκαγαν 300αρια.\nΑπο εμπειρια παντως απο γαμους φιλων οσοι δεν εκαναν πολυτελη πραγματα τους εμειναν λεφτα που κυμαινονται απο 5-15 χιλιαδες...\nΜεσα παντως δεν μπαινεις, εκτος αν το θελεις...\nΕμένα πάλι η δική μου εμπειρία λέει άλλα, δεξίωση με 10€ το κεφάλι δεν παίζει. Από 18€ min να υπολογίζεις, εκτός και αν τους ταίσεις στην ψησταριά του χωριού.\nΌσο για τους καλεσμένους δεν το υπολογίζεις σωστά, δεν θα πάρεις 200 δώρα όταν έχεις 200 καλεσμένους, θα πάρεις 1 από κάθε οικογένεια, το οποίο δεν θα είναι απαραίτητα μετρητά.\nκαι ετσι οπως εχει η κατασταση μπορει να σου φερουν αχρηστες βλακειες που θα τρεχεις να τις αλλαξεις και δε θα ξερεις τι να παρεις\nΚι εγώ το βλέπω πολύ δύσκολο να μπεις μέσα, πιο πιθανό είναι να βγάλεις και κάτι. Σπίτι νοικιάστε ένα στην αρχή και βλέπετε. Πολιτικό και αργότερα θρησκευτικό κάνουν αρκετοί πλέον, είναι μια λύση.


Φτιάξτε τα πιο απίθανα γιορτινά μπισκότα βουτύρου μόνο με 3 υλικά! - iCookGreek\nΙστορίεςΦτιάξτε τα πιο απίθανα γιορτινά μπισκότα βουτύρου μόνο με 3 υλικά!\nΜην το σκέφτεστε, είναι απλούστατα! Απολαύστε τα σκέτα ή στολίστε τα με Κουβερτούρες ΓΙΩΤΗΣ και χαρίστε τα σε φίλους και συναδέλφους. Ποτέ δεν ήταν τόσο εύκολο να δημιουργείς και να μοιράζεσαι!\nΔε θέλουν ούτε εμπειρία ούτε ειδικά σκεύη ούτε καν μίξερ. Το μόνο που χρειάζεστε για να φτιάξετε με τα δικά σας χέρια φανταστικά χριστουγεννιάτικα μπισκοτάκια βουτύρου είναι Φαρίνα ΓΙΩΤΗΣ, ζάχαρη άχνη και φρέσκο βούτυρο γάλακτος.\nΥλικά: • 250 γρ. Φαρίνα ΓΙΩΤΗΣ (περίπου 1 φλιτζάνι και ¾ του φλιτζανιού) • 250 γρ. φρέσκο βούτυρο αγελάδας (περίπου 1 φλιτζάνι και 1 κουταλιά της σούπας) • 150 γρ. ζάχαρη άχνη (περίπου 1 φλιτζάνι και 1/4 του φλιτζανιού)\nΕκτέλεση: 1. Ρίχνετε το σχετικά μαλακό βούτυρο, την άχνη και τη Φαρίνα ΓΙΩΤΗΣ σε ένα μπολ και ζυμώνετε τα υλικά με τα χέρια μέχρι να αποκτήσετε μια ομοιογενή ζύμη που δεν κολλάει στα δάχτυλα και στα τοιχώματα (δεν παίρνει παραπάνω από μερικά λεπτά). 2. Στρώνετε τη λαμαρίνα του φούρνου με αντικολλητικό χαρτί. Αποσπάτε κομματάκια ζύμης (μεγέθους καρυδιού), τα πιέζετε ελαφρά με τις παλάμες να γίνουν σα δισκάκια και τα τοποθετείτε -το ένα σε κάποια απόσταση από το άλλο- στη λαμαρίνα. 3. Ψήνετε σε καλά προθερμασμένο φούρνο στους 170° C (αέρα) ή 180° C (αντιστάσεις) για 10'-11' και βγάζετε τη λαμαρίνα. Αφήνετε τα μπισκότα να κρυώσουν πολύ καλά, πριν τα καταναλώσετε, για να μη σας διαλυθούν, καθώς συνεχίζουν να «σφίγγουν» εκτός φούρνου μέχρι που σταθεροποιούνται πλήρως.\nΜεταμορφώστε και χαρίστε τα σπιτικά μπισκοτάκια σας σε φίλους, στους καλεσμένους σας ή στους συναδέλφους για να τους ευχηθείτε Καλές Γιορτές με τον πιο γλυκό τρόπο. Δε θα χρειαστείτε παρά λίγο γλάσο σοκολάτας, κουβερτούρα σοκολάτα γάλακτος ή λευκή και τρούφα σοκολάτας. Αν τα μπισκότα προορίζονται για παιδιά επιλέξτε λευκή σοκολάτα και πολύχρωμη τρούφα. Ανάμεσα στα προϊόντα ΓΙΩΤΗΣ που θα σας λύσουν τα χέρια στους αυτοσχεδιασμούς είναι το Έτοιμο Γλάσο ΓΙΩΤΗΣ, η Κουβερτούρα Σοκολάτα Λευκή σε Σταγόνες ΓΙΩΤΗΣ, η Κουβερτούρα σε Νιφάδες ή σε Σταγόνες ΓΙΩΤΗΣ, η Κουβερτούρα σε Σταγόνες Γάλακτος ΓΙΩΤΗΣ, η Τρούφα Σοκολάτας και το Party Décor ΓΙΩΤΗΣ, δηλαδή η πολύχρωμη τρούφα.


Γιώργος Γεννηματάς: Η δραματική προφητεία για την κόρη του Φώφη Γεννηματά - i-diakopes.gr\nby Τόνια Τζαφέρη 25-04-22 13:37\nΤόνια Τζαφέρη 25-04-22 13:37\nΓιώργος Γεννηματάς: Η κληρονομικότητα πάντα τρόμαζε την πρόεδρο του ΚΙΝΑΛ\nΤην οικογένεια Γεννηματά είχε χτυπήσει ο καρκίνος εδώ και χρόνια, με τον καθένα να δίνει την δίκη του μάχη μέχρι το τέλος. Ωστόσο ανατριχιαστικές είναι οι δηλώσεις του πατέρα της Φώφης Γεννηματά, ο οποίος δήλωνε “φοβισμένος” για την κληρονομικότητα της ασθένειας.\nΤι είχε δηλώσει για την κληρονομικότητα της ασθένειας, μερικά χρόνια πριν πεθάνει νικημένος από καρκίνο του πνεύμονα Ο εφιάλτης του καρκίνου που «χτύπησε» την οικογένεια της Φώφης Γεννηματά επέστρεψε στη ζωή της προέδρου του ΚΙΝΑΛ, κόβοντας το νήμα και της δικής της ζωής, με τρόπο σκληρό και αναπάντεχο. Η ίδια είχε ταλαιπωρηθεί πολύ από τον πόνο της απώλειας των γονέων της, Γεώργιου Γεννηματά και της συζύγου του Κάτιας, ενώ από την ίδια ασθένεια προσβλήθηκε και η θεία της, αδελφή της μητέρας της.\nΓιώργος και Φώφη Γεννηματά: Έφυγαν νικημένοι από τον καρκίνο\nΑφού δοκιμάστηκε βλέποντας τα αγαπημένα της πρόσωπα να αφήνουν την τελευταία τους πνοή νικημένα από τον καρκίνο, η Φώφη Γεννηματά βρέθηκε αντιμέτωπη με το «τέρας» και απέδειξε δίνοντας την πιο γενναία μάχη της ζωής της ότι δεν θα το βάλει κάτω. «Ο χαμός, η απουσία, η απώλεια, το κενό, όσα χρόνια κι αν περάσουν θα είναι πάντα το ίδιο έντονα. Αυτά που μαλακώνουν είναι οι δυσάρεστες αναμνήσεις, οι δύσκολες στιγμές. Αυτά τα πράγματα φεύγουν και αυτά που διατηρεί κανείς είναι τα θετικά» είχε δηλώσει σε συνέντευξή της πριν από δέκα χρόνια στον Νίκο Χατζηνικολάου, μιλώντας για το πόσο δοκιμάστηκαν εκείνη και η αδερφή της όταν έχασαν τους γονείς της.\nΗ κληρονομικότητα πάντα τρόμαζε την πρόεδρο του ΚΙΝΑΛ, η οποία δεν παρέλειπε ποτέ το απαραίτητο check up και έστελνε ηχηρό μήνυμα για την πρόληψη σε όλες τις γυναίκες. Πριν από 13 χρόνια όμως και λίγα χρόνια αφότου είχε φέρει στον κόσμο την μικρότερη κόρη της, η Φώφη Γεννηματά διαγνώστηκε με καρκίνο του μαστού και μετάσταση σε οστό. Η πολιτικός βρέθηκε αντιμέτωπη με την ίδια ασθένεια που «χτύπησε» την οικογένεια της. Η Φώφη Γεννηματά υπεβλήθη σε αφαίρεση όγκου στην Αθήνα και στη συνέχεια ταξίδεψε στην Αμερική για να υποβληθεί θεραπεία.\nΑναλυτικά οι δηλώσεις του Γιώργου Γεννηματά\nΕίχε βγει νικήτρια στην πρώτη μάχη και κανείς δεν φανταζόταν ότι ο «εφιάλτης» θα επιστρέψει μερικά χρόνια μετά και τελικά θα κόψει το νήμα της ζωής της στα 57 της χρόνια. Για αυτή την κληρονομικότητα που η Φώφη φοβόταν ότι θα αντιμετωπίσει, είχε μιλήσει πριν πολλά χρόνια ο ίδιος ο πατέρας της, ο Γιώργος Γεννηματάς, μερικά χρόνια πριν πεθάνει νικημένος από καρκίνο στον πνεύμονα. Σύμφωνα με τον κοινοβουλευτικό συντάκτη, Γιάννη Πολίτη, ο οποίος μίλησε στην ΕΡΤ, ο πατέρας της Φώφης Γεννηματά του είχε αναφέρει τότε: «Γιάννη, επειδή αφήνω κληρονομιά στα παιδιά μου αυτή την ασθένεια, να προσέχεις κι εσύ, να εξετάζεσθε όλοι» ανέφερε.\nΓΙΩΡΓΟΣ ΓΕΝΝΗΜΑΤΑΣΔΗΛΩΣΕΙΣΚΑΡΚΙΝΟΣΜΑΧΗ ΜΕ ΤΟΝ ΚΑΡΚΙΝΟΠΟΛΙΤΙΚΗΠΡΟΦΗΤΕΙΑΦΩΦΗ ΓΕΝΝΗΜΑΤΑΦΩΦΗ ΓΕΝΝΗΜΑΤΑ ΘΑΝΑΤΟΣΦΩΦΗ ΓΕΝΝΗΜΑΤΑ ΚΗΔΕΙΑ


Το Αιγαίο στέλνει μηνύματα μέσω του αγώνα «Aegean 600» | Η ΚΑΘΗΜΕΡΙΝΗ\nΟι ιστιοπλοϊκές προκλήσεις του Αιγαίου αποτελούν… μαγνήτη για τη διεθνή ιστιοπλοϊκή κοινότητα. Οι συμμετοχές ολοκληρώνονται τον Μάιο, αλλά 47 σκάφη από 14 χώρες, ήδη, δήλωσαν συμμετοχή. «Ως άθλημα, η ιστιοπλοΐα είναι συνυφασμένη με την Ελλάδα. Από την πλευρά του υφυπουργείου Αθλητισμού θα βοηθήσουμε το όραμα να γίνει πράξη», δήλωσε ο ΓΓΑ Γιώργος Μαυρωτάς, ενώ η ΓΓΑ του υπουργείου Ναυτιλίας Χριστιάνα Καλογήρου ανέφερε ότι τη διοργάνωση θα στηρίξουν και οι υπηρεσίες του υπουργείου. Στη συμβολή του αγώνα για την προβολή της Αττικής αναφέρθηκε ο περιφερειάρχης Γεώργιος Πατούλης.


Στις ΔΟΥ οι φορολογούμενοι με τα δικαιολογητικά για τις εκπτώσεις στον ΕΝΦΙΑ | EUROPEAN TAX SYMMETRY CONTROL\nΣτις ουρές της εφορίας θα στηθούν εκατοντάδες χιλιάδες φορολογούμενοι – ιδιοκτήτες ακινήτων προκειμένου να αποδείξουν ότι είναι δικαιούχοι των εκπτώσεων που προβλέπονται στον Ενιαίο Φόρο Ιδιοκτησίας Ακινήτων (ΕΝΦΙΑ). Πρόθεση της Γενικής Γραμματείας Δημοσίων Εσόδων (ΓΓΔΕ) είναι να μην ταλαιπωρηθούν οι φορολογούμενοι, ωστόσο στελέχη της αναφέρουν ότι για τις εκπτώσεις που δεν υπάρχουν στοιχεία θα πρέπει οι δικαιούχοι να μεταβούν στις εφορίες με τα απαραίτητα δικαιολογητικά.\nΣυγκεκριμένα, στο υπουργείο Οικονομικών δεν υπάρχουν στοιχεία για τους περισσότερους ανάπηρους, καθώς και για τους ιδιοκτήτες κενών και μη ηλεκτροδοτούμενων ακινήτων. Επίσης για τους οικονομικά αδύναμους που δικαιούνται έκπτωση 50% ή 100% ανάλογα με την περίπτωση πιθανόν τα στοιχεία να μην είναι επαρκή, με αποτέλεσμα να χρειασθεί να μεταβούν στην εφορία με τα στοιχεία τους και συγκεκριμένα με το Ε1 και το έντυπο Ε9. Αυτό σημαίνει ότι οι ανωτέρω, για τους οποίους το υπουργείο Οικονομικών δεν έχει στοιχεία, θα πληρώσουν ολόκληρη τη δόση του Οκτωβρίου και του Νοεμβρίου χωρίς τη σχετική έκπτωση που δικαιούνται.\nΣτην εφορία θα μεταβούν σύμφωνα με τον σχεδιασμό της ΓΓΔΕ το πρώτο δεκαπενθήμερο του Δεκεμβρίου και η νέα εκκαθάριση με τις εκπτώσεις θα πραγματοποιηθεί με τη δόση του Δεκεμβρίου. Το χρονοδιάγραμμα της ΓΓΔΕ για τις εκκαθαρίσεις που πρέπει να γίνουν, προβλέπει:


W - E - L - C - O - M - E: Στην έκθεση αρχιτεκτονικής “Piece by Piece” από το Renzo Piano Building Workshop\nΣτην έκθεση αρχιτεκτονικής “Piece by Piece” από το Renzo Piano Building Workshop\nΗ πρώτη μου επίσκεψη στο ΚΠΙΣΝ έγινε βράδυ, και παρότι δεν είχα πολύ χρόνο για να περπατήσω, εντούτοις εντυπωσιάστηκα από το χώρο. Μία έκθεση που παρουσιάζει τις δημιουργίες ανά τον κόσμο του αρχιτεκτονικού γραφείου που σχεδίασε το ΚΠΙΣΝ ήταν η κατάλληλη αφορμή για να το ξαναεπισκεφτώ.\nΑυτό που μού άρεσε στο ΚΠΙΣΝ είναι η 'αναλαφρότητα' του. Τα κτίρια δεν σε πνίγουν με τον όγκο τους, ούτε προσπαθούν να κάνουν την παρουσία τους αισθητή, όπως στη μοντερνιστική αρχιτεκτονική. Μα ούτε και εξαντλούνε τις δυνατότες πρωτότυπου πειραματισμού, όπως στη μεταμοντέρνα αρχιτεκτονική.\nΣε μία πόλη που βασανίζεται από την έλλειψη πρασίνου και την πυκνή δόμηση, το ΚΠΙΣΝ δίνει πολύ χώρο στο πράσινο και στο στοιχείο του νερού. Τα κτίρια έχουνε διαφανείς, γυάλινες επιφάνειες για προσόψεις και έτσι βρίσκονται σε άμεση επικοινωνία με τον εξωτερικό χώρο. Η στέγη της Εθνικής Βιβλιοθήκης σηκώνεται σταδιακά από το έδαφος, και είναι δεντροφυτεμένη, μία πρωτότυπη ιδέα για τη μείωση του όγκου του κτιρίου και τη δημιουργία πράσινου χώρου για περίπατο. Το στέγαστρο στην οροφή, στο 'Φάρο', έχει θέα στην Ακρόπολη και τη θάλασσα και νομίζεις ότι θα ανοίξει τα φτερά του και θα πετάξει.\nΗ έκθεση αρχιτεκτονικής “Piece by Piece” από το Renzo Piano Building Workshop, που φιλοξενείται στο Φάρο, αποτελείται από μακέτες άλλων έργων του ίδιου αρχιτεκτονικού γραφείου ανά τον κόσμο. Τα έργα καλύπτουν ένα ευρύ φάσμα χρήσεων, εντούτοις σε όλα διαπιστώνεις το ίδιο στοιχείο της 'ελαφρότητας'. Οι γυάλινες επιφάνειες, οι οργανικές μορφές, η αφαιρετικότητα και το πράσινο αποτελούν κοινά στοιχεία.\nΝομίζω ότι η ομορφιά έχει πάψει να αποτελεί ζητούμενο στη σύγχρονη εποχή, στην τέχνη γενικά και στην αρχιτεκτονική κατ' επέκταση - δυστυχώς! Επίσης, δεν ξέρω πόσο εύκολο είναι πολύ μεγάλα κτίρια να είναι όμορφα. Τα κτίρια που είδα στην έκθεση μπορεί να μη είναι σύμβολα ομορφιάς, μα τουλάχιστον δεν είναι άσχημα! Και αν κρίνω από το ΚΠΙΣΝ είναι λειτουργικά, καλαίσθητα και με οικολογική συνείδηση.


Πανελλήνιο συνέδριο Τουριστικοί Λιμένες και Μαρίνες. - PortoNews\nΠανελλήνιο συνέδριο Τουριστικοί Λιμένες και Μαρίνες.\nTags: αντιπεριφερειάρχης νήσων, λιμένες, μαρίνες, τροιζήνα, χατζηπέρος\nΣκάνδαλο η νομοθετική παρέμβαση που απαλλάσσει τους αγοραστές του λιμανιού από τους δημοτικούς φόρους.\nΗ Ζωή σε πρώτο πλάνο. Μάθε, Πρόλαβε, Αντιμετώπισε.


Τον Σεπτέμβρη θα ξεκινήσει το ΥΠΟΙΚ να μοιράζει χιλιάρικα σε τυχερούς φορολογούμενους - iPop\nΤον Σεπτέμβρη θα ξεκινήσει το ΥΠΟΙΚ να μοιράζει χιλιάρικα σε τυχερούς φορολογούμενους\nΒρίσκεστε εδώ: Αρχική » Θέματα » Είμαι » Τον Σεπτέμβρη θα ξεκινήσει το ΥΠΟΙΚ να μοιράζει χιλιάρικα σε τυχερούς φορολογούμενους\nΤελευταία ενημέρωση: 24 Αυγ - 08:26\nΔημοσιεύτηκε στις: 23 Αυγ - 16:07\nΠερίπου 1 εκατομμύριο ευρώ σε 1.000 συνεπείς φορολογούμενους μετά από κλήρωση, αποφάσισε το υπουργείο Οικονομικών, με στόχο η αποτροπή της φοροδιαφυγής.\nΑρχές Σεπτέμβρη αναμένεται η υπουργική απόφαση η οποία θα δώσει το πράσινο φως για τις κληρώσεις των χρηματικών ποσών από το υπουργείο Οικονομικών με βάση τις συναλλαγές των φορολογούμενων με πλαστικό χρήμα.\nΜέχρι στιγμής, η απόφαση προβλέπει πως θα δοθούν ένα εκατομμύριο ευρώ σε 1.000 τυχερούς κάθε μήνα, δηλαδή 1.000 ευρώ ο καθένας.\nΗ διανομή θα γίνεται με τη μορφή κληρώσεων που θα διενεργούνται με βάση την αξία των συναλλαγών τους με πλαστικό χρήμα και τους λαχνούς που θα αναλογούν σ΄ αυτήν.\nΣτόχος της Κυβέρνησης είναι η περιστολή της φοροδιαφυγής αφού έτσι θα δοθεί ένα κίνητρο στους πολίτες να χρησιμοποιούν την πιστωτική τους κάρτα στις συναλλαγές τους.\nΤο ύψος του ποσού των συναλλαγών του με κάρτες θα αναλογεί σε έναν συγκεκριμένο αριθμό λαχνών που θα μπαίνει στην κλήρωση του υπουργείου Οικονομικών σε μηνιαία βάση. Τα στοιχεία θα συγκεντρώνονται απ’ τις τράπεζες και σε κάθε ΑΦΜ θα αντιστοιχεί ένας αριθμός λαχνών.\nΣύμφωνα μάλιστα με τη νεότερη απόφαση της απόφαση της υφυπουργού Οικονομικών Κατερίνας Παπανάτσιου οι έλεγχοι για την εφαρμογή των μηχανημάτων POS έγιναν πιο αυστηροί.\nΠροκειμένου να μην υποστούν τις προβλεπόμενες ποινές οι φορολογούμενοι θα πρέπει εντός 30 ημερών να αποδείξουν ότι έχουν εγκαταστήσει το μηχάνημα. Διαφορετικά θα πρέπει να πληρώσουν πρόστιμο ύψους 1.500 ευρώ, με το ποσό να πέφτει στο μισό αν πληρωθεί σ’ έναν μήνα.


Κορωνοϊός - Μετάλλαξη: Ελέγχονται 10 ακόμη δείγματα στην Ελλάδα | Athens Voice\nΕργαζόμενη σε κλιμάκιο του ΕΟΔΥ διενεργεί έλεγχο σε δείγμα για κορωνοϊό © EUROKINISSI\nΑκόμη 10 δείγματα για πιθανή σύνδεση με τη «βρετανική μετάλλαξη» του κορωνοϊού εξετάζονται από το Υπουργείο Υγείας στην Ελλάδα.\nΤην προσοχή στραμμένη σε περιπτώσεις κορωνοϊού που δείχνουν να συνδέονται με τη «βρετανική μετάλλαξη» του ιού στη χώρα μας, έχουν στο Υπουργείο Υγείας.\nΟι ενδείξεις για την παρουσία της συγκεκριμένης μετάλλαξης κορωνοϊού στην Ελλάδα αυξάνονται το τελευταίο χρονικό διάστημα.\nΠρος αυτήν την κατεύθυνση, η κυβέρνηση θα συνεχίσει να χρηματοδοτεί το πρόγραμμα του Κέντρου Γονιδιωματικής στο Ίδρυμα Ιατροβιοτεχνολογικών Ερευνών της Ακαδημίας Αθηνών. Είναι σημαντικό ότι οι δύο περιπτώσεις που ανιχνεύτηκαν πρόσφατα στην Κρήτη και στα Πατήσια δεν συνδέονται με τις πύλες εισόδου της Ελλάδας, αλλά τα δύο αυτά κρούσματα εντοπίστηκαν τυχαία.\nΣτην πρώτη περίπτωση, το εργαστήριο του Πανεπιστημίου Κρήτης είναι εξοπλισμένο με αντιδραστήρια που δείχνουν τη διαφορά στο σημείο S, που είναι το χαρακτηριστικό του βρετανικού στελέχους. Σύμφωνα με ρεπορτάζ της Καθημερινής, το στέλεχος που ταυτίστηκε με τη μετάλλαξη Β1.1.7 δεν είναι το μόνο προερχόμενο από την Κρήτη που εξετάζεται, καθώς τουλάχιστον 10 ακόμα δείγματα βρίσκονται υπό εξέταση.\nΤην ίδια στιγμή, το δείγμα από τα Πατήσια συνελέγη από την Α' ΥΠΕ, που στέλνει την εξέταση των τεστ μοριακού ελέγχου στο Κέντρο Γονιδιωματικής. Το δείγμα του συγκεκριμένου ασθενούς, που επίσης δεν είχε ταξιδέψει, είχε μεγάλο ιικό φορτίο.\nΗλίας Μόσιαλος για μετάλλαξη κορωνοϊού στη Μεγάλη Βρετανία\nΣημειώνεται ότι ο καθηγητής Ηλίας Μόσιαλος, σε χθεσινή ανάρτησή του, ανέφερε ότι το Ηνωμένο Βασίλειο αναμένεται να στηρίξει με 2,5 εκατ. λίρες την έρευνα για τη μετάλλαξη του ιού.\nΣε παλαιότερο post στο facebook είχε χαρακτηρίσει επικίνδυνο αν ξεφύγει η «βρετανική μετάλλαξη». Η Μεγάλη Βρετανία βρίσκεται σε τρίτο καθολικό lockdown, την ώρα που συνεχίζονται οι εμβολιασμοί για τον κορωνοϊό με τρία εμβόλια: Αυτό των Pfizer/ΒιοNTech, της Moderna και της AstraZeneca.\nΠάντως, η πιο πρόσφατη έρευνα που έγινε στο Ηνωμένο Βασίλειο από τις 28.9.2020 έως τις 2.1.2021, αναφέρει ότι η Β1.1.7 είναι 30% πιο μεταδοτική, χωρίς όμως να προκαλεί πιο βαριά νόσο.


Εξαρθρώθηκε συμμορία ληστών στην περιοχή των Αχαρνών\n21-04-2017 - 22:38μμ\nΣυμμορία που λήστευε διερχόμενους οδηγούς αυτοκινήτων και ταξί, καθώς και πεζούς, στην περιοχή Αγίας Σωτήρας Αχαρνών, εξαρθρώθηκε, από το τοπικό Τμήμα Ασφαλείας.\nΣυγκεκριμένα, συνελήφθησαν τρία άτομα, ηλικίας 17, 18 και 35 ετών, μέλη της εγκληματικής ομάδας, ενώ ταυτοποιήθηκαν και αναζητούνται εννέα συνεργοί τους. Σε βάρος τους σχηματίστηκε ποινική δικογραφία για σύσταση και συμμετοχή σε εγκληματική οργάνωση, διακεκριμένες περιπτώσεις ληστείας και κλοπής καθώς και για παράβαση του νόμου περί όπλων.\nΣύμφωνα με την αστυνομία, οι κατηγορούμενοι, εδώ και ένα μήνα, είχαν συστήσει συμμορία και με διάφορα τεχνάσματα εξανάγκαζαν τους διερχόμενους οδηγούς να ακινητοποιούν το όχημά τους μέσα στον καταυλισμό στην περιοχή της Αγίας Σωτήρας Αχαρνών. Στη συνέχεια, με την απειλή ή χρήση σωματικής βίας, αφαιρούσαν τσάντες, χρηματικά ποσά και ηλεκτρονικές συσκευές που είχαν τα θύματά τους ή βρίσκονταν μέσα στο αυτοκίνητό τους. Παράλληλα, στοχοποιούσαν και πεζούς, οι οποίοι περπατούσαν σε δρόμους κοντά στον καταυλισμό και με τη χρήση σωματικής βίας, τους αφαιρούσαν κοσμήματα.\nΣε άλλες περιπτώσεις οι κατηγορούμενοι μίσθωναν ταξί από διάφορες περιοχές της Αττικής και τα οδηγούσαν στην περιοχή Αγ. Σωτήρας Αχαρνών, όπου με χρήση σωματικής βίας ή μαχαιριών σε βάρος των οδηγών, τους αφαιρούσαν χρηματικά ποσά, ηλεκτρονικές συσκευές και διάφορα προσωπικά αντικείμενα.\nΑμέσως μετά, πήγαιναν στον καταυλισμό. Σημειώνεται, ότι από τη μέχρι τώρα έρευνα, εξιχνιάστηκαν 49 περιπτώσεις ληστειών και κλοπών. Οι συλληφθέντες οδηγήθηκαν στον εισαγγελέα Πλημμελειοδικών Αθηνών, ο οποίος τους παρέπεμψε για κύρια ανάκριση.


Διπλό «χαστούκι» στον Ερντογάν και την τουρκική οικονομία - besdes.gr\nΟι οίκοι αξιολόγησης Standard & Poor”s και Moody”s υποβάθμισαν σήμερα το αξιόχρεο της Τουρκίας, επικαλούμενοι την αστάθεια της λίρας και προβλέποντας ύφεση στην οικονομία της χώρας για το επόμενο έτος.\nΟ οίκος Standard & Poor”s έριξε την Τουρία κατά μία βαθμίδα, στο B+ από το BB-, διατηρώντας «σταθερή» την προοπτική της. Η υποβάθμιση αυτή, σημειώνει στην ανάλυσή του, αντικατοπτρίζει τις εκτιμήσεις των αναλυτών για επικείμενη ύφεση τον επόμενο χρόνο αλλά και την πρόβλεψη ότι ο πληθωρισμός θα αγγίξει το 22% τους επόμενους τέσσερις μήνες. Η αποδυνάμωση της λίρας ασκεί πιέσεις στον χρεωμένο τομέα των επιχειρήσεων και έχει σημαντικά αυξήσει τον χρηματοδοτικό κίνδυνο για τις τουρκικές τράπεζες, προσθέτει ο οίκος.\nΟ Moody”s, από την πλευρά του, υποβάθμισε το αξιόχρεο της Τουρκίας στο Ba3, από Ba2 και ταυτόχρονα ανακοίνωσε ότι θεωρεί πλέον την προοπτική της «αρνητική». Ο οίκος επισημαίνει επίσης τις εντεινόμενες ανησυχίες για την ανεξαρτησία της κεντρικής τράπεζας αλλά και την έλλειψη ενός σαφούς και αξιόπιστου σχεδίου για την αντιμετώπιση των αιτιών της πρόσφατης οικονομικής κρίσης, παρά τις ανακοινώσεις της κυβέρνησης.


ΠΟΣΕΕΠΕΑ: 07-12-16: Ενημέρωση αιρετών του ΚΥΣΕΕΠ για τη σημερινή συνάντηση με τον Προϊστάμενο της Διεύθυνσης ΕΑΕ\nΠραγματοποιήθηκε σήμερα, Τετάρτη 7 Δεκεμβρίου 2016, η προγραμματισμένη συνάντηση των Αιρετών του Κ.Υ.Σ.Ε.Ε.Π. Δημήτρη Παπαευθυμίου και Βασίλη Βούγια με τον Διευθυντή Ειδικής Αγωγής και Εκπαίδευσης του Υπουργείου Παιδείας κο Παναγή Κασσιανό.\nΕΠΙΚΕΙΜΕΝΕΣ ΝΟΜΟΘΕΤΙΚΕΣ ΡΥΘΜΙΣΕΙΣ - ΑΛΛΑΓΕΣ ΣΤΟΝ ΚΑΝΟΝΙΣΜΟ ΛΕΙΤΟΥΡΓΙΑΣ ΤΩΝ ΚΕ.Δ.Δ.Υ. - ΕΠΙΛΟΓΗ ΣΤΕΛΕΧΩΝ - Κ.ΥΠ.Ε.Κ. - ΤΟ Ε.Ε.Π./Ε.Β.Π. ΣΤΗ ΓΕΝΙΚΗ Δ/ΝΣΗ ΠΡΟΣΩΠΙΚΟΥ Α/ΘΜΙΑΣ & Β/ΘΜΙΑΣ ΕΚΠΑΙΔΕΥΣΗΣ\nΤο Υπουργείο Παιδείας σχεδιάζει να προχωρήσει αφενός μεν στη σύσταση επιτροπών(θα υπάρξει κάλεσμα για συμμετοχή συνδικαλιστικών και άλλων φορέων), οι οποίες θα ασχοληθούν με την αλλαγή του Κανονισμού των ΚΕ.Δ.Δ.Υ, την επέκταση του Ολοήμερου στα Ειδικά Δημοτικά Σχολεία, αφετέρου δε, στην τελική διευθέτηση των Προγραμμάτων των Ε.Ε.Ε.Ε.Κ. με την πιθανή διεξαγωγή μιας Ημερίδας, η οποία θα έχει να κάνει με την παρουσίαση των πορισμάτων, προϊόν λειτουργίας προηγούμενων επιτροπών του Υπουργείου.\nΜΕΤΑΤΑΞΕΙΣ - ΚΙΝΗΤΙΚΟΤΗΤΑ Ε.Ε.Π./Ε.Β.Π.\nΟ Διευθυντής Ε.Α.Ε. δεσμεύθηκε να ξεκαθαρίσει το θέμα των Μετατάξεων και της κινητικότητας του Ε.Ε.Π./Ε.Β.Π., υπό το πρίσμα του προσφάτως ψηφισθέντος νόμου 4440/2016 για την κινητικότητα των Δημοσίων Υπαλλήλων, όπως επίσης θα επαναφέρει και το αίτημα συμπερίληψης του Ε.Ε.Π. στις ρυθμίσεις της παραγράφου 7, άρθρου 33 του νόμου 4386/2016 -μετάταξη σε θέσεις Εργαστηριακού Διδακτικού Προσωπικού (Ε.ΔΙ.Π.).\nΑναρτήθηκε από Π.Ο.Σ.Ε.Ε.Π.Ε.Α. στις 10:14 μ.μ.


efood - Δημοσιεύτηκε στις 27 Μαρ 2020 - 1 min read\nΝαι! Αλήθεια είναι! Πλέον μπορείς να κάνεις τα ψώνια σου μέσω efood απο το κατάστημα ΣΚΛΑΒΕΝΙΤΗΣ στο Περιστέρι. Πολύ σύντομα όμως θα μπορείς να παραγγείλεις από περισσότερες περιοχές με 3 απλά βήματα:\n1. μπαίνεις στο efood\n2. επιλέγεις το κατάστημα ΣΚΛΑΒΕΝΙΤΗΣ που σε εξυπηρετεί\n3. διαλέγεις ό,τι χρειάζεσαι μέσα από 2,500+ βασικά προϊόντα\n*Μην ξεχνάς ότι χρειάζεται να πληρώσεις ηλεκτρονικά και η παραγγελία σου να ξεπερνά τα 30€.\nΜόλις κάνεις την παραγγελία σου θα δεις άμεσα και την ώρα παράδοσης. Να θυμάσαι ότι πληρώνοντας ηλεκτρονικά έχεις τη δυνατότητα να επιλέξεις “παραλαβή χωρίς επαφή”.\nΈχε υπόψη σου ότι ο εκτιμώμενος χρόνος παράδοσης είναι 4-7 ώρες εάν παραγγείλεις πριν τις 16:00, ενώ για παραγγελίες μετά τις 16:00 η παράδοση πραγματοποιείται την επόμενη εργάσιμη ημέρα.\nΤα KFC είναι ο βασιλιάς του Twitter που χρειαζόμασταν!